title: Jaani Peuhu

text:
Peuhun musiikkia on kuultu Blackout elokuvassa (2008), Clive Barkerin The Midnight Meat Train (2008) soundtrackilla sekä Uusi Päivä TV-sarjassa (2012)
Suomen Euroviisu-finaaleissa Peuhu on ollut kahdesti. 2009 (Kwan) ja 2012 (Iconcrash)


title: Jaani Peuhu

text:
Syyskuussa 2012 Peuhu julkaisi tiedon siirtymisestä soolouralle ja hän työskentelee parhaillaan sooloalbumin parissa Lontoossa sekä Helsingissä. Sooloalbumin pitäisi valmistua syksyllä 2014.
Tulevasta sooloalbumista on julkaistu kolme singleä "My Sky", "No Regrets" sekä aikaisemmin Katatonian julkaisema kappale "Tonight's music".


title: Degerfors IF

text: Degerfors IF on ruotsalainen jalkapalloseura. Se pelaa tällä hetkellä maan toiseksi korkeimmalla sarjatasolla Superettanissa.


title: Degerfors IF

text: Ruotsin pääsarjassa Allsvenskanissa Degerfors on pelannut yhteensä 33 kautta. Edellisen kerran seura esiintyi Allsvenskanissa vuonna 1997. Seuran yleisöennätys on 21 065 katsojaa vuoden 1963 ottelussa Degerfors-IFK Norrköping.


title: ŁKS Łódź

text: ŁKS Łódź on puolalainen urheiluseura. Seura tunnetaan parhaiten jalkapallojoukkueestaan, mutta sen lajivalikoimaan kuuluvat myös muun muassa kori- ja lentopallo sekä yleisurheilu.


title: ŁKS Łódź

text: ŁKS Łódź pelaa kaudella 2018–2019 Puolan toiseksi korkeimmalla sarjatasolla I Ligassa tehtyään konkurssin vuonna 2013.


title: Greatest Hits, Volume II (Chicago)

text: Greatest Hits, Volume II (tai Vol. II) on yhdysvaltalaisen Chicago-yhtyeen kokoelma-albumi vuodelta 1981.


title: Greatest Hits, Volume II (Chicago)

text: Levy-yhtiö on CBS Records ja kappaleiden tuotantovuodet ovat 1974, 1975, 1976, 1977, 1978 ja 1981. Tuottajat ovat James William Guercio ja toisaalta Phil Ramone ja Chicago.


title: Greatest Hits, Volume II (Chicago)

text: Albumilla on mukana yhtyeen siihen saakka suurin menestyskappale "If You Leave Me Now", hempeä balladi vuodelta 1976. Se oli listaykkönen sekä USA:ssa että Englannissa. Samaa viihteellistä linjaa edustaa avauskappale "Baby What a Big Surprise". Hitaita kappaleita ovat myös "Happy Man" ja "Take Me Back to Chicago".


title: Greatest Hits, Volume II (Chicago)

text: Yhtyeen edellinen hittikokoelma "Chicago IX – Greatest Hits" ilmestyi vuonna 1975.


title: Greatest Hits, Volume II (Chicago)

text: LP-levyn kansikuvassa on katunäkymistä otoksia, joissa näkyy sana Chicago. Mukana on muun muassa pormestari Richard J. Daleyn luonnehdinta kotikaupungistaan: "The Friendliest City in the World" ja eräs toinen luonnehdinta "Chicago – City in a Garden". Kansia on valmistettu Hollannissa.


title: Greatest Hits, Volume II (Chicago)

text: Kappaleiden tekijöinä esiintyvät Chicago-yhtyeen jäsenistä ainakin Peter Cetera (basso, laulu), Robert Lamm (kosketinsoittimet, laulu), James Pankow (vetopasuuna) ja Daniel Seraphine (rummut).


title: Greatest Hits, Volume II (Chicago)

text: Tuottajat ovat James William Guercio * ja toisaalta Phil Ramone ja Chicago **.


title: Mitäs me taiteilijat

text: Mitäs me taiteilijat on Ville Salmisen ohjaama elokuva vuodelta 1952.


title: Mitäs me taiteilijat

text: Elokuvan tapahtuma-ajankohta on 1910-luku, ja ympäristönä on vaudeville-teatteri Olympos. Esiintyjätarjokkaista saa kiinnityksen onnekas P. Waltteri Vitikka (Sakari Halonen).


title: Mitäs me taiteilijat

text: Yhtä kohtausta lukuun ottamatta elokuva on kuvattu sisätiloissa. Sen yleisömenestys oli esitysvuoden huonoimpia.


title: Mitäs me taiteilijat

text: Aikalaisarvioissa huomattiin näyttelijöiden ansiot, vaikka itse elokuva ei juuri saanut kiitosta. Eugen Terttula (Suomen Sosialidemokraatti) tiivisti näkemykset: "Ylen vaatimaton ja tekijöittensä selvästä väsähtäneisyydestä kielivä sepite - -, mutta ei niin tuiki kelvoton."


title: Mitäs me taiteilijat

text: Eräs myöhempi kriitikko luokittelee elokuvan kotimaisen elokuvan pohjanoteerauksiin. Toinen toteaa, että musiikkikomedia on kepeän anakronistinen ajankuva 1900-luvun alun Helsingistä.


title: Inkeri Marjanen

text: Inkeri Marjanen (7. syyskuuta 1912 Kemi – 22. syyskuuta 1976 Helsinki) oli suomalainen elokuvakäsikirjoittaja.


title: Inkeri Marjanen

text: Marjanen tarjosi 1940-luvun jälkipuoliskolla Suomen Filmiteollisuudelle useita elokuvakäsikirjoituksia. Toivo Särkkä ohjasi vuonna 1957 valmistuneen Jarl Hemmerin romaaniin "Mies ja hänen omatuntonsa" pohjautuvan elokuvan "1918". Marjanen oli jo vuonna 1945 laatinut siitä käsikirjoituksen suoraan kuvauskäsikirjoitusmuotoon ja toimittanut sen Suomen Filmiteollisuudelle. Marjasen version sisältö poikkeaa kuitenkin säilyneestä elokuvan 69-sivuisesta luonnoksesta ja itse elokuvasta. Muista Marjasen käsikirjoituksista SF on toteuttanut musiikkielokuvat "Orpopojan valssi" (1950) ja "Rion yö" (1951). Myös Ville Salmisen ohjaus "Tytön huivi" on hänen käsikirjoittamansa, mutta häntä ei mainita alkuteksteissä. Salmisen muokkasi hänen käsikirjoitustaan varsin perusteellisesti, kuten myös "Orpopojan valssissa", jonka lauluille pohjautuvaa Marjasen ideaa hän täydensi..


title: Viron malli

text: Viron mallilla tarkoitetaan (Suomessa) niitä talous- vero- ja kilpailuetuja, jotka ovat Virossa sijaitseville yrityksille edullisempia kuin Suomessa.


title: Viron malli

text:
Yksi keskeisimmistä malleista liittyy osakeyhtiön voiton verotukseen. Virossa osakeyhtiön tilikauden voittoa ei veroteta. Veroa maksetaan ulosjaetusta osingosta.
Suomessa osakeyhtiö maksaa voitostaan veron, sekä tiettyjä poikkeuksia lukuun ottamatta myös osingosta maksetaan vero.


title: Viron malli

text: Näin ollen tehokkuusetu voidaan jäsentää osakeyhtiön voiton verottamisen osalta seuraavasti:


title: Viron malli

text:
Viro: Voitto 100, yritykseen jää 100.
Suomi: Voitto 100, yritykseen jää 75,5.


title: Viron malli

text: Tilikauden kilpailuetu saadaan seuraavasti, mikäli oletetaan, että voitto jätetään yritykseen.


title: Viron malli

text: Virolaisen yrityksen kilpailuetu, verrattuna suomalaiseen on 100 / 75,5 = 1,324, eli 32 % , Virolaisen yrityksen kilpailuetu on 32 % suurempi kuin vastaavan suomalaisen.


title: Viron malli

text: Lisäksi Viron mallin kilpailuedut liittyvät mm. palkkauksen sivukustannuksiin, arvonlisäveroon jne.


title: Mesiherttalehti

text: Mesiherttalehti ("Aptenia cordifolia") on päivikkikasveihin kuuluva ikivihreä kasvi.


title: Mesiherttalehti

text: Mesiherttalehti on ikivihreä mehikasvi. Sen 60 cm pitkät varret kasvavat suiketaen maata pitkin niin että kasvusto muodostaa noin 25 cm korkeaa mattoa. Juuret ovat paksut ja mehevät. Lehdet ovat mehevät, litteät, sydämen- tai soikionmuotoiset ja kasvavat pareittain tai yksittäin. Kukat ovat punasävyiset, noin 15 mm leveät. Hedelmässä on neljä sastoa, jokaisessa yksi suuri mustanruskea siemen.


title: Mesiherttalehti

text: Mesiherttalehti on kotoisin Etelä-Afrikasta Eastern Capen ja KwaZulu-Natalin rannikkoseuduilta. Sitä on kasvatettu muuallakin koristekasvina ja paikoin, kuten Kaliforniassa, se on levinnyt luontoon.


title: Mesiherttalehti

text: Mesiherttalehteä on käytetty tulehdusta hoitavana rohdoksena. Sitä kasvatetaan koristekasvina kivikkopuutarhoissa ja jjyrkillä penkereillä sitomassa maata. Se kestää kuivuutta ja hiekkaista maaperää.


title: Kellie Wells

text: Kellie Wells (s. 16. heinäkuuta 1982 Richmond, Virginia) on yhdysvaltalainen yleisurheilija, jonka päälaji on 100 metrin aitajuoksu.


title: Kellie Wells

text: Wells voitti Yhdysvaltojen-mestaruuden 2011 sisäradoilla 60 metrin aitajuoksussa ja ulkoradoilla 100 metrin aitajuoksussa. Daegun MM-kilpailuissa hän keskeytti 100 metrin aitajuoksun loppukilpailun törmättyään aitaan. Lontoon olympialaisissa 2012 hän sai pronssia ennätyksellään 12,48.


title: NATO-patruuna

text: NATO patruuna voi tarkoittaa:


title: Erkki Eskelinen

text: Erkki Eskelinen (s. 9. syyskuuta 1932, Pielisjärvi) on Lieksan musiikkielämän keskeinen vaikuttaja, musiikkineuvos sekä Lieksan Nuorisopuhallinorkesterin, Pielisen Karjalan musiikkiopiston ja Lieksan Vaskiviikon perustaja.


title: Erkki Eskelinen

text: Soittoharrastuksen hän aloitti vuonna 1939 saatuaan isältään trumpetin. Myöhemmin 1960-luvun alussa hänen trumpetinsoiton opettajansa oli Jalo Nuutinen Helsingin kaupunginorkesterista. 1940-luvun jälkimmäisellä puoliskolla hän oli mukana Lieksan Rautatieläisten soittokunnassa, jossa tanssilavakeikkojen myötä tutuksi tulivat muutkin puhallinsoittimet ja harmonikka. Vuonna 1954 hän pääsi opiskelemaan Kajaanin seminaariin. Hän pätevöityi myöhempään peruskoulun yläasteen ja lukion musiikinopettajan virkaan.


title: Erkki Eskelinen

text: Syksyllä 1958 hän perusti Lieksan Poikasoittokunnan, jonka nimeksi vaihtui vuonna 1963 Lieksan Nuorisopuhallinorkesteri (LNPO). Hän toimi orkesterin johtajana ja kapellimestarina vuoteen 1995 saakka, jolloin hän jäi eläkkeelle. Puhallinorkesterin myötä tuli ajankohtaiseksi perustaa Lieksaan orkesterikoulu vuonna 1971. Nimeksi tuli myöhemmin Lieksan musiikkiopisto ja edelleen Pielisen Karjalan musiikkiopisto. Eskelinen toimi opiston rehtorina vuoteen 1995.


title: Erkki Eskelinen

text: Vuonna 1980 Eskelinen oli perustamassa Lieksan Vaskiviikkoa. Hän oli tapahtuman toiminnanjohtajana vuoteen 1995.


title: Erkki Eskelinen

text: Erkki Eskelinen on Lieksan Vaskiviikon hallituksen jäsen ja toimii Lieksan seniorisoittokunnassa. Hän on ollut mukana Lieksan Rotaryklubin toiminnassa ja tuntee hyvin sen historian perustamisvuodesta 1952 lähtien.


title: Erkki Eskelinen

text: Vuonna 1983 hänelle myönnettiin director musicesin ja vuonna 1995 musiikkineuvoksen arvo. Vuonna 2012 80-vuotisjuhlakonsertin yhteydessä 9. syyskuuta hän sai Sotilasmusiikkikillan myöntämän sotilasmusiikkiristin. Sen ojensi hänelle musiikkimajuri Petri Junna.


title: Erkki Eskelinen

text: Erkki Eskelisen 80-vuotisjuhlakonsertti pidettiin 9. syyskuuta 2012 Lieksan kulttuurikeskuksen Brahe-salissa. 52-henkisessä Lieksan Nuorisopuhallinorkesterissa oli mukana nykyisen kokoonpanon lisäksi soittajia orkesterin toiminta-ajan varrelta. Orkesteria johtivat Erkki Eskelinen, Petri Junna ja Pielisen Karjalan musiikkiopiston rehtori Minna Kajander. Tilaisuuden juonsi Erkki Eskelisen lisäksi hänen entinen oppilaansa, säveltäjä Janne Ikonen. Soittajan puheenvuoron käytti YTT Eija Pääkkö. Tilaisuudessa Erkki Eskelinen otti vastaan onnitteluja vaimonsa Raijan kanssa.


title: Erkki Eskelinen

text: Eskelisen 85-vuotisjuhlakonsertti soitettiin 10. syyskuuta 2017 Lieksan kulttuurikeskuksen Brahe-salissa. Konsertissa soitti eri vuosikymmenten Lieksan Nuorisopuhallinorkesterilaisia sekä useita lieksalaislähtöisiä ammattimuusikoita. Konsertissa oli tällä tavoin näyttävästi esillä Erkki Eskelisen tekemä ja johtama musiikkikasvatustyö Lieksassa. Juhlaorkesteria johti Musiikkikomentajakapteeni Petri Junna.


title: Monmouthin arkeologinen seura

text: Monmouthin arkeologinen seura on amatööri- ja ammatillisten arkeologien seura, joka kannustaa arkeologisten esineiden ja paikkojen säilyttämistä, sekä suorittaa ja julkaisee arkeologisia tutkimuksia Monmouthin alueella, Walesissä.


title: Monmouthin arkeologinen seura

text:
Seuran perusti poikakoulun opettaja Arthur Sockett, Monmouth Schoolilla; siksi jäsenyys rajoittui alun perin poikiin.
Vuonna 1986 seura osallistui protestiin Monmouthin kaupungissa, kun ilmeni että suunnittelijat olivat löytäneet ja tuhonneet tärkeitä arkeologisia jäänteitä. Seuran jäsenet ennakoivat että lisää vahinkoa oli tulossa ja paikallinen valtuusto oli osallisena. Yhdestä arkeologista tehtiin MBE osastaan työssä.
Seura toteutti suurimman pitkään kestäneen urbaanin kaivannon Isossa Britanniassa, 22–24 Monnow Streetillä, Monmouthissa vuosina 1990–2000. Löydetyt esineet olivat Mesoliittiselta kaudelta nykypäivään asti. Esineisiin lukeutui muun muassa kolikoita, keramiikkaa, luitaja lasia. Kaivauksissa löydettiin keskiaikaisen linnan puolustusoja, ja lähellä sijaitseva likakaivo, Roomalainen hauta jossa on kivimerkki, ja mahdollisia todisteita rakennuksesta Monnow Streetin varrella pimeältä keskiajalta.
Nykyinen Monmouth arkeologisen seuran puheenjohtaja on Stephen Clarke. Jäseniin kuuluvat Stuart Wilson, Arthur Sockett ja Dave Jemmett.
Seura voitti Pitt Rivers Awardin vuonna 1988 ja Silver Trowel Awardin arkeologian suurimmasta aloitteesta.
Seuran säännöt toteavat edelleen jäsenmaksuksi 5 šillinkiä.


title: Monmouthin arkeologinen seura

text: "Monmouth Archaeological Society : Current Archaeology". Archaeology.co.uk. 2000-03-01. http://www.archaeology.co.uk/join-in/research-body/monmouth-archaeological-society.htm. Retrieved 2011-11-01.


title: Roscoe Orman

text: Roscoe Hunter Orman (s. 11. kesäkuuta 1944 New York) on yhdysvaltalainen näyttelijä. Orman tunnetaan "Seesamtie"-sarjan englanninkielisen version Gordon-hahmon esittäjänä. Oman aloitti "Seesamtiessä" vuonna 1974 ja hän on kolmas Gordonia esittänyt näyttelijä.


title: IPhone 5

text: iPhone 5 on Applen 12. syyskuuta 2012 esitelty puhelinmalli. Se on yhtiön järjestyksessään kuudes puhelin iPhone-tuoteryhmässä. Edelliseen iPhone 4S -malliin verrattuna siinä on isompi ja tarkempi näyttö ja se on nopeampi, kevyempi ja ohuempi. Se on ensimmäinen iPhone, joka tukee LTE:tä. Uusista ominaisuuksista huolimatta iPhone 5 oli monille Apple-faneille suuri pettymys. Puhelin tuli kauppoihin 28. syyskuuta 2012.


title: IPhone 5

text: Spekulaatiot uudesta iPhonesta alkoivat välittömästi iPhone 4S:n julkaisun jälkeen. Ensimmäiset huhut kuitenkin ilmestyivät vasta heinäkuussa 2012 4. syyskuuta media kutsuttiin tapahtumaan, joka järjestettiin 12. syyskuuta Yerba Buenan taidekeskuksessa San Franciscossa. Apple julkaisi tapahtumassa uuden iPhone 5:n, uuden iPod nanon ja uuden iPod touchin.


title: Rakko

text: Rakko voi viitata seuraaviin:


title: Royal Gibraltar Regiment

text: Royal Gibraltar Regiment on Britannian asevoimien Gibraltarin puolustuksesta vastaava jalkaväkipataljoona. Pataljoona muodostuu neljästä komppaniasta:


title: Royal Gibraltar Regiment

text: Royal Gibraltar Regiment korvasi viimeiset tavallisen brittiarmeijan jalkaväkipataljoonan vuonna 1992. Sen esikunnassa on silti edelleen brittiarmeijan henkilökuntaa. Britannian armeijan varusmiehille tarjotaan vuosittain mahdollisuus viettää kaksi viikkoa alokaskoulutuksessa Gibraltarilla.


title: Royal Gibraltar Regiment

text: Rykmentti perustettiin vuonna 1939, kun Gibraltarin kuvernöörinä oli kenraali Edmund Ironside. Siihen aikaan rykmenttiin kuului ilmatorjuntajoukkoja, rannikkotykistöä, kuljetusjoukkoja, viestintäjoukkoja, lääkintäjoukkoja, palontorjuntajoukkoja ja sotilaspoliisi. Rauhanaikana rykmentin toiminta muuttui lähinnä varusmiesten koulutukseksi ja varuillaoloon.


title: Pöytätennis kesäolympialaisissa 1996 – naisten kaksinpeli

text: Pöytätenniksen naisten kaksinpeli Atlantan kesäolympialaisissa 1996 alkoi 24. heinäkuuta ja finaali pelattiin 31. heinäkuuta 1996. Aluksi pelattiin alkulohkot ja niiden voittajat jatkoivat neljännesvälieriin. Olympiakultaa voitti kiinalainen Deng Yaping.


title: Taajuussekoitin

text: Taajuussekoitin (myös taajuusmikseri) on keskeismodulaatioon perustuva epälineaarinen radiotekniikan komponentti, joka muodostaa kahdesta tai useammasta signaalista uuden signaalin, jonka spektri sisältää alkuperäisten signaalien ja niiden harmonisten summa- ja erotustaajuuksia.


title: Taajuussekoitin

text: Ideaalinen taajuussekoitin voidaan kuvata kertojapiirillä, jossa kaksi signaalia moduloi toisiaan niin, että piiristä saadaan alkuperäisten signaalien tulo. Kahden sinimuotoisen signaalin tapauksessa saadaan:


Taajuussekoitin


title: Taajuussekoitin

text: Koska sekoitustuloksena saadaan sekä summa- että erotustaajuudet sekoittimen jälkeen kytketään usein sopiva suodatin, jolla valitaan haluttu taajuuskomponentti.


title: Taajuussekoitin

text: Taajuussekoitinta käytetään yleisesti siirtämään signaaleja taajuusalueelta toiselle radiolähettimissä ja -vastaanottimissa. Tällöin käytetään hyväksi sopivaa paikallisoskillaattoria, jonka taajuus on sellainen, että sekoitustulos osuu halutulle taajuudelle. Siirtämällä radiotaajuinen signaali sopivalle välitaajuudelle signaalia on helpompi käsitellä ja suodattaa kuin alkuperäisellä taajuudella.


title: Taajuussekoitin

text: Periaatteessa mitä tahansa epälineaarista komponenttia voidaan käyttää sekoitusasteena. Monesti kuitenkin käytetään tarkoitukseen erityisesti suunniteltuja komponentteja – kuten kaksoistasapainoteetua sekoitinpiiriä. Piiri toimii kertojan tapaan: siitä ei tule mitään ulos, jos jompikumpi sisään tulevista signaaleista on nolla.


Maantiepyöräilyn maailmanmestaruuskilpailut 2012 järjestettiin Limburgin provinssissa, Alankomaissa 16.–23. syyskuuta 2012. Kilpailujen ohjelmassa olivat maantieajo ja aika-ajo miehille, naisille, alle 23-vuotiaille miehille sekä junioreille. Mukana olivat myös miesten ja naisten joukkueaika-ajot, jotka käytiin edellisen kerran vuoden 1994 kilpailuissa.


title: Maantiepyöräilyn maailmanmestaruuskilpailut 2012

text: Kilpailu käytiin 53,2 kilometrin reitillä Sittardista Valkenburgiin 16. syyskuuta 2012.


text: Kilpailu käytiin 34,2 kilometrin reitillä Sittardista Valkenburgiin 16. syyskuuta 2012.


text: Kilpailu käytiin 45,7 kilometrin mittaisella reitillä Heerlenistä Valkenburgiin 19. syyskuuta 2012.


text: Kilpailu käytiin 24,1 kilometrin reitillä Eijsdenistä Valkenburgiin 18. syyskuuta 2012.


text: Kilpailu käytiin 36 kilometrin reitillä Landgraafista Valkenburgiin 17. syyskuuta 2012.


text: Kilpailu käytiin 26,6 kilometrin reitillä Landgraafista Valkenburgiin 17. syyskuuta 2012.


text: Kilpailu käytiin 15,6 kilometrin reitillä Eijsdenistä Valkenburgiin 18. syyskuuta 2012.


text: Kilpailu käytiin 267 kilometrin reitillä Maastrichtista Valkenburgiin 23. syyskuuta 2012. Kilpailun voitti Belgian Philippe Gilbert, joka irtaantui kärkiryhmästä maalia edeltäneessä Caubergissa. Norjan Edvald Boasson Hagen oli toinen ja Espanjan Alejandro Valverde kolmas.


text: Kilpailu käytiin 128,8 kilometrin reitillä Valkenburgissa 22. syyskuuta 2012 ajamalla kahdeksan 16,1 kilometrin mittaista kierrosta. Kilpailun voitti emäntämaan hallitseva olympiavoittaja Marianne Vos, joka irtaantui irtiotosta viimeisellä kierroksella maalia edeltäneessä Caubergin nousussa.


text: Kilpailu käytiin 177,1 kilometrin reitillä Valkenburgissa 22. syyskuuta 2012.


text: Kilpailu käytiin 128,8 kilometrin reitillä Valkenburgissa 23. syyskuuta 2012.


text: Kilpailu käytiin 80,5 kilometrin reitillä Valkenburgissa 21. syyskuuta 2012.


title: Maurice Piat

text: Maurice Piat (s. 19. heinäkuuta 1941 Moka) on mauritiuslainen roomalaiskatolinen piispa. Hänet vihittiin spiritaanien papiksi 2. elokuuta 1970 ja nimitettiin Port-Louisin hiippakunnan koadjuuttoripiispaksi 21. tammikuuta 1991. Piispaksi vihkiminen seurasi 19. toukokuuta. Pääkonsekraattorina toimi Jean Margéot, jota avustivat Gilbert Guillaume Marie-Jean Aubry ja Alphonsus Mathias. Piatista tuli Port-Louisin piispa 15. helmikuuta 1993.


title: Action Bronson

text: Action Bronson (oikealta nimeltään Ariyan Arslani, s. 2. joulukuuta 1983 Queens, New York, New York) on yhdysvaltalainen rap-artisti. Hänen isänsä on albanialainen ja äitinsä juutalainen. Action kävi Bayside High Schoolia mutta jätti sen kesken ryhtyäkseen kokiksi isänsä ravintolassa. Myöhemmin hän luopui gourmet-kokin urastaan ja ryhtyi räppäämään.


title: Action Bronson

text: Action Bronson kuulostaa samantapaiselta kuin Wu-Tang Clanin Ghostface Killah. Molemmilla on itsepintainen, nasaali äänirekisteri. Vaikka Action ihailee Ghostfacea, on hän kyllästynyt vertailuun. Actionin mukaan hän on oma persoonansa eikä voi äänelleen mitään. Ghostface ja Action ovat myös tehneet yhteistyötä "Meteor Hammer" -nimisellä kappaleella.


title: Neidonnarsissi

text:
Neidonnarsissi ("Narcissus serotinus") on valkokukkainen sipulikasvi.
Neidonnarsissi kukkii syksyllä. Sillä on kapeat valkeat terälehdet jotka ympäröivät oranssia keskustaa. Sipuli on halkaisijaltaan noin 15-25 mm. Lehdet ovat siniharmaat, millimetrin levyiset ja 15-20 cm pitkät. Neidonnarsissi on kotoisin Välimeren seudulta ja kasvaa luonnonvaraisena Algeriassa, Ranskassa Korsikalla, Italiassa, Kreetalla, Kroatiassa, Kreikassa ja Israelissa. Sitä kasvatetaan puutarhoissa. Sitä voi hyötää myös sisällä ruukuissa.


title: Runar

text: Runar on pohjoismainen miehen etunimi, joka on peräisin salaista viisautta muinaisskandinaavisesta sanasta "run". Samasta sanasta on muodostettu myös miehen nimi Rune sekä naisen nimi Runa. Nimi yleistyi Ruotsissa sen jälkeen, kun James Macphersonin teos "Ossianin laulut" 1840-luvulla käännettiin ruotsiksi, jolloin alkuteoksen Runfhear sai käännöksessä nimen Runar.


title: Runar

text: Suomessa nimi Runar on vuoden 2009 loppuun mennessä annettu 2641 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Runarin nimipäivä on 15. syyskuuta.


title: Alain Harel

text: Alain Harel (s. 24. kesäkuuta 1950 Quatre Bornes) on mauritiuslainen roomalaiskatolinen piispa. Hänet vihittiin papiksi Port-Louisin hiippakuntaan 3. syyskuuta 1978 ja nimitettiin Rodriguesin apostoliseksi vikaariksi sekä Forconiumin titulaaripiispaksi 31. lokakuuta 2002. Piispaksi vihkiminen seurasi 8. joulukuuta. Pääkonsekraattorina toimi Jean Margéot, jota avustivat Robert Sarah ja Maurice Piat.


title: Sirkkahaukka

text: Sirkkahaukka ("Ictinia mississippiensis") on pienikokoinen sirkkahaukkojen sukuun kuuluva haukkalaji, joka elää Pohjois- ja Etelä-Amerikassa. Se on kooltaan 34–38 senttimetriä pitkä ja syö pääasiassa hyönteisiä.


title: Sirkkahaukka

text: Aikuinen sirkkahaukka painaa 214–388 grammaa ja on 34–38 senttimetriä pitkä. Siipiväli on 94–100 senttimetriä. Naaras on huomattavasti koirasta suurempi.


title: Sirkkahaukka

text: Sirkkahaukka muistuttaa ulkonäöltään etelänsirkkahaukkaa ja viheltäjähiirihaukkaa. Sen pää ja rinta ovat vaaleanharmaat, siivet ja pyrstö puolestaan mustat tai tummanharmaat. Siivet ovat kapeat ja teräväkärkiset. Jalat ovat keltaiset tai oranssit. Silmät ovat aikuisilla yksilöillä punaiset, nuorilla harmaammat.


title: Sirkkahaukka

text: Sirkkahaukka pesii Pohjois-Amerikassa Yhdysvaltojen eteläosissa ja talvehtii Etelä-Amerikassa Etelä-Brasiliassa, Itä-Boliviassa, Pohjois-Argentiinassa ja Paraguayssa. Ne muuttavat 200–300 yksilön parvissa, jotka lähtevät liikkeelle syyskuussa.b Laji viihtyy avoimissa metsissä, preerioilla ja jokien varsilla kasvavissa metsissä, varsinkin lehdoissa.


title: Sirkkahaukka

text: Vanhin tunnettu sirkkahaukka on elänyt 11-vuotiaaksi. Sirkkahaukat ovat sosiaalisia ja liikkuvat usein ryhmissä. Yksi hiirihaukka liikkuu elinalueelleen 3–20 (keskimäärin 14) kilometriä.


title: Sirkkahaukka

text: Sirkkahaukkojen paritteluaika on touko–heinäkuussa. Haukka rakentaa tikuista ja pienistä oksista ison ja litteän pesän 3–30 metrin korkeudelle puuhun, mutta se voi käyttää myös vanhoja variksen pesiä. Naaras munii pesään 1–3, yleensä kaksi, sinivalkoista munaa. Samaa pesää voidaan käyttää useana vuonna. Poikasia ruokitaan hyönteisillä, ja emot ovat harvoin poissa pesältä yli minuuttia. Emot puolustavat poikasia aggressiivisesti. Poikasia ruokitaan vähintään kuuden viikon ajan. Ne oppivat lentämään 30–35 vuorokauden ikäisinä ja lähtevät pesästä noin kymmentä päivää myöhemmin. Pöllöt, haukat, oravat ja pesukarhut syövät munia, ja vain noin kaksi kolmasosaa munista selviää aikuisiksi linnuiksi. Sirkkahaukka saavuttaa sukukypsyyden kaksivuotiaana. Laji on yksiavioinen.


title: Sirkkahaukka

text: Sirkkahaukka syö pääasiassa hyönteisiä, kuten sudenkorentoja ja heinäsirkkoja, jotka se nappaa lennosta. Se syö myös lepakoita, liskoja, pieniä käärmeitä, pikkulintuja, sammakoita ja kaloja. Se saalistaa keskimäärin 400 metrin etäisyydellä pesästään. Se voi syödä saalista lennossa.


title: Gilbert Aubry

text: Gilbert Guillaume Marie-Jean Aubry (s. 10. toukokuuta 1942 Saint-Louis) on réunionilainen roomalaiskatolinen piispa. Hänet vihittiin papiksi Saint-Denis-de-La Réunionin hiippakuntaan 23. elokuuta 1970 ja nimitettiin sen johtoon 20. marraskuuta 1975. Piispaksi vihkiminen seurasi 2. toukokuuta 1976. Pääkonsekraattorina toimi Georges-Henri Guibert, jota avustivat Jean Margéot ja Félix Paul.


title: Baseballin Viron mestaruussarja 2012

text: Baseballin Viron mestaruudesta kaudella 2012 pelasi neljä joukkuetta. Kiilin Pantterit voitti mestaruuden. Pantterit pelasi aiemmin myös Suomen liigassa.


title: Charles Mahuza Yava

text: Charles Mahuza Yava (s. 29. heinäkuuta 1960) on kinshasankongolaissyntyinen roomalaiskatolinen piispa. Hänestä tuli salvatoriaanien jäsen 8. syyskuuta 1991, ja hänet vihittiin papiksi 8. toukokuuta 1993. Hänet nimitettiin Archipelago of the Comoresin eli Komorien apostoliseksi vikaariksi ja Apisa Maiuksen titulaaripiispaksi 1. toukokuuta 2010. Piispaksi vihkiminen seurasi 19. kesäkuuta. Pääkonsekraattorina toimi Denis Wiehe, jota avustivat Maurice Piat ja Gilbert Aubry.


title: Denis Wiehe

text: Denis Wiehe (s. 21. toukokuuta 1940 Curepipe) on seychelliläinen roomalaiskatolinen piispa. Hänet vihittiin spiritaanien papiksi 17. elokuuta 1969 ja nimitettiin Port Victoria o Seychellesin koadjuuttoripiispaksi 24. huhtikuuta 2001. Piispaksi vihkiminen seurasi 15. elokuuta. Pääkonsekraattorina toimi Xavier-Marie Baronnet, jota avustivat Maurice Piat, Gilbert Aubry ja Michel Malo. Wiehestä tuli 1. kesäkuuta 2002 Port Victoria o Seychellesin piispa.


title: Jenni Kukkonen

text: Jenni Kukkonen (s. 21. tammikuuta 1988) on oululainen pikaluistelija ja ratapyöräilijä. Hän on voittanut naisten sarjan suomenmestaruusmitaleita sekä pikaluistelussa että ratapyöräilyssä. Vuonna 2011 Jenni Kukkonen kilpaili ensimmäisen kerran pikaluisteluhallissa. Syksystä 2013 lähtien hän on keskittynyt pikaluisteluun. Tammi-helmikuussa 2015 Jenni Kukkonen harjoitteli KIA Speed Skating akatemiassa Inzellissä, Saksassa, jossa hänen valmentajanaan toimi Jeremy Wotherspoon. Kaudella 2015- 2016 hän harjoittelee Brock Mironin alaisuudessa Calgaryssä, Kanadassa.


title: Jenni Kukkonen

text: Jenni Kukkonen on valmistunut kauppatieteiden maisteriksi joulukuussa 2014 Oulun yliopiston kauppakorkeakoulusta. Hän aloitti tohtoriopinnot Oulun yliopiston kauppakorkeakoulussa kesäkuussa 2015. Jenni Kukkonen tutkii väitöskirjassaan urheilusponsoroinnin strategista hyödyntämistä sekä kansallisella että kansainvälisellä tasolla.


title: Malcesine

text: Malcesine on kunta Veronan maakunnassa Veneton alueella Pohjois-Italiassa. Kunnassa on vajaat 4 000 asukasta, ja se sijaitsee Gardajärven itärannalla. Malcesine elää suurelta osin matkailusta.


title: Malcesine

text: Scaligeron linna ("Castello Scaligero") hallitsee kaupunkinäkymää. Goethe vieraili Malcesinessa vuonna 1786 ja ihastui linnaan alkaen luonnostella sitä lehtiöönsä. Venetsialaiset pidättivät hänet tästä syystä itävaltalaisena vakoojana kuulusteluita varten. Linnassa on nykyään pieni Goethe-näyttely.


title: Malcesine

text: "Palazzo dei Capitani" on 1200-luvulta peräisin oleva kaupungintalo. Kylän pääkirkko on "Santo Stefanon" kirkko. Monte Baldon vuori on tunnettu näköalapaikka ja kävelyretkien aloituspaikka, jonne vie Malcesinesta köysirata. Vuoren korkein kohta on Valdritta (2 218 m mpy.). Köysiradan yläasema on 1 760 metrin korkeudessa.


title: Laskostyräkki

text: Laskostyräkki ("Euphorbia decaryi") on tyräkkien sukuun kuuluva siemenkasvi. Se kasvaa kotoperäisenä Madagaskarilla, ja on luokiteltu erittäin uhanalaiseksi.


title: Laskostyräkki

text: Laskostyräkki on pienikokoinen kasvi, joka muodostaa mattomaisia kasvustoja. Sen mehevä varsi on osittain maan alla. Lehdet kasvavat ruusukkeina varsien päässä, ja niiden reuna on voimakkaasti sahalaitainen. Kukat ovat beigejä ja kellomaisia. Lajilla on neljä muunnosta, jotka eroavat toisistaan hieman ulkonäöltään. Lisäksi poimutyräkki ("Euphorbia cap-saintemariensis") on mahdollisesti sama kuin laskostyräkin muunnos "Euphorbia decaryi" var. "robinsonii".


title: Laskostyräkki

text: Laskostyräkkejä kasvaa vain Madagaskarilla. Niitä on löydetty vain muutamista erillisistä paikoista saaren eteläosista. Löytöpaikkoja on 30 kilometriä Ampanihystä etelään, Taolagnaron alue, Toliaran alue ja Ampotakan lähistö. Löydettyjen kasvien elinympäristö on vaihdellut paljon. Niitä kasvaa kuivissa kalkkipitoisissa pensasmaastoissa, hiekkamaastossa, dyyneillä, rannikokivikoilla ja okiometsissä.


title: Laskostyräkki

text: Kansainvälinen luonnonsuojeluliitto on luokitellut laskostyräkin erittäin uhanalaiseksi, ja sitä uhkaavat elinympäristöjen muutokset ja yksilöiden kerääminen puutarhanviljelyä varten. Laji on myös listattu uhanalaisten lajien kauppaa koskevan CITES-sopimuksen liitteessä 1.


title: Robert Leino

text: Robert Leino (s. 14. huhtikuuta 1993 Hämeenlinna) on suomalainen jääkiekkoilija, joka edustaa SM-liigajoukkue Hämeenlinnan Pallokerhoa. Hän toimii joukkueen varakapteenina. Leino on pelipaikaltaan keskushyökkääjä, mutta hän osaa pelata myös laidassa. Leinolla on erikoisuutena matala aloittamistyyli. Hän laukoo oikealta.


title: Robert Leino

text: Leino on Hämeenlinnan Pallokerhon kasvatti. Kaudella 2008–2009 hän voitti joukkueen C-nuorten sisäisen pistepörssin sekä SM-sarjan karsintasarjassa, runkosarjassa että pudotuspeleissä. Leino pelasi kauden aikana myös HPK:n B-nuorissa ja voitti SM-hopeaa keväällä 2009. Kaudella 2009–2010 hän voitti koko B-nuorten SM-sarjan piste- ja syöttöpörssin tehoilla 8+35=43. Leino oli HPK:n paras pistemies myös karsintasarjassa tehoilla 3+7=10. Hän voitti kauden päätteeksi B-nuorten SM-hopeaa.


title: Robert Leino

text: Kaudella 2011–2012 Leino toimi HPK:n A-nuorten varakapteenina. Hän oli joukkueen paras syöttäjä ja toiseksi pistemies Marko Rairaman jälkeen tehoilla 13+36=49. Leino jakoi A-nuorten SM-liigan syöttöpörssin viidennen sijan JYPin Mikko Virtasen ja Ässien Olli-Pekka Heinimäen kanssa. Hän voitti kauden päätteeksi A-nuorten SM-pronssia.


title: Robert Leino

text: Maaliskuussa 2012 Leino teki kolmivuotisen SM-liigasopimuksen HPK:n kanssa. Hän teki liigadebyyttinsä kauden 2012–2013 toisessa ottelussa, 15. syyskuuta 2012 kotiavauksessa Tampereen Ilvestä vastaan. Leino sai ottelussa jääaikaa 8.23 minuuttia. Liigauransa avausmaalin hän teki 20. lokakuuta 2012 Kalevan Palloa vastaan. Yhteensä Leinon tulokaskausi 2012–2013 toi hänelle 39 runkosarjaottelussa tehot 3+3=6. Leino pelasi kauden aikana miesten pelejä myös viiden Mestis-ottelun verran lainalla Heinolan Peliitoissa joulukuussa 2012. Hän ei edustanut HPK:n SM-liigajoukkuetta kuitenkaan kevään 2013 pudotuspeleissä, vaan vahvisti joukkueen A-nuoria, jotka voittivat kauden päätteeksi Suomenmestaruuden.


title: Robert Leino

text: Kaudella 2013–2014 Leino pelasi HPK:ssa 21 SM-liigaottelua tehden neljä tehopistettä. Hän pelasi ison osan kaudestaan myös lainalla Mestis-joukkue Savonlinnan Pallokerhossa. Kaudeksi 2014–2015 Leino siirtyi kolmivuotisella sopimuksella Helsingin IFK:hon. Hän teki runkosarjassa tehot 7+10=17, mutta yhdeksässä pelaamassaan Mestarien liigan ottelussa Leino jakoi HIFK:n sisäisen pistepörssin voiton Tomáš Záborskýn kanssa tehoilla 5+5=10. Kaudella 2015–2016 hän lähes kaksinkertaisti SM-liigan yhden kauden piste-ennätyksensä ja oli HIFK:n kolmanneksi paras pistemies tehoilla 10+23=33. Leino voitti kauden päätteeksi SM-hopeaa.


title: Robert Leino

text: Leino palasi kaudeksi 2017–2018 kaksivuotisella sopimuksella kasvattajaseuraansa Hämeenlinnan Pallokerhoon. Hänen kautensa jäi kuitenkin vain 35 ottelun mittaiseksi marraskuussa 2017 tulleen rannevamman vuoksi. Kaudeksi 2018–2019 Leino nimettiin HPK:n varakapteeniksi.


title: Robert Leino

text: Leino pelasi alle 20-vuotiaiden MM-kilpailuissa vuonna 2013. Hän pelasi myös alle 18-vuotiaiden Ivan Hlinkan muistoturnauksessa vuonna 2010. Yhteensä Leino on pelannut 20 nuorten ja 14 poikien maaottelua.


title: Robert Leino

text: Leinon isoveli Jani pelaa III-divisioonajoukkue Ikurin Vireessä. Hän on pelannut myös SM-liigaa Tapparassa kaudella 2008–2009.


title: Pöytätennis kesäolympialaisissa 1992 – naisten kaksinpeli

text: Pöytätenniksen naisten kaksinpeli Barcelonan kesäolympialaisissa 1992 alkoi 29. heinäkuuta ja finaali pelattiin 5. elokuuta 1992. Olympiakultaa voitti kiinalainen Deng Yaping, pronssiottelua ei pelattu turnauksessa.


title: Timo Nykopp

text: Timo Nykopp (s. 3. toukokuuta 1966 Helsinki) on suomalainen entinen jääkiekkopuolustaja. Hän pelasi urallaan SM-liigassa yhteensä 166 runkosarjaottelua tehopistein 32+34=66 ja keräten 156 jäähyminuuttia sekä seitsemän playoff-ottelua tehden yhden syöttöpisteen ja keräten neljä jäähyminuuttia. Nykopp pelasi urallaan myös Ruotsissa ja Saksassa. Kolossimainen Nykopp oli 196 cm pitkä ja 103 kg painava. Hän laukoi oikealta. Nykyään Nykopp toimii Karhu-Kissojen A-nuorten Mestis-joukkueen valmentajana.


title: Timo Nykopp

text: Nykopp oli Espoon Jääklubin kasvatti, mutta hän pelasi ensimmäiset miesten pelinsä Karhu-Kissoissa kaudella 1986–1987 I-divisioonassa. Kaudella 1987–1988 Nykopp sijoittui 86 minuutillaan sarjan jäähypörssissä kolmanneksi. Kaudella 1988–1989 hän oli tehoilla 21+28=49 koko I-divisioonan toiseksi tehokkain puolustaja FPS:n Jouni Vennon jälkeen. Kaudella 1989–1990 Nykopp teki sarjan yhden kauden piste-ennätyksensä tehoilla 23+30=53 ja sijoittui puolustajien pistepörssissä kolmanneksi.


title: Timo Nykopp

text: Viiden Karhu-Kissoissa vietetyn vuoden jälkeen Nykopp siirtyi kaudeksi 1991–1992 SM-liigaan ja Hämeenlinnan Pallokerhon riveihin. Hänen ensimmäinen SM-liigakautensa toi 41 runkosarjaottelussa tehot 8+10=18. Nykopp oli HPK:n eniten maaleja tehnyt puolustaja Hannu Henrikssonin kanssa. Hänen toinen liigakautensa 1992–1993 päättyi SM-hopeaan.


title: Timo Nykopp

text: Kaudeksi 1993–1994 Nykopp palasi I-divisioonaan ja siirtyi TuTon riveihin. Hän oli tehoilla 19+23=42 joukkueen tehokkain puolustaja. Nykopp voitti koko I-divisioonan puolustajien maalipörssin ja sijoittui puolustajien pistepörssissä kolmanneksi. Hänet valittiin sarjan ensimmäiseen tähdistökentälliseen ja oli nostamassa TuToa SM-liigaan keväällä 1994. Nykopp jatkoi kaudella 1994–1995 SM-liigauraansa kuitenkin Porin Ässissä, jossa hän teki SM-liigan yhden kauden piste-ennätyksensä tehoilla 12+10=22 ja oli joukkueen eniten maaleja tehnyt puolustaja. Viimeiseksi jääneen SM-liigakautensa 1995–1996 Nykopp pelasi Kiekko-Espoossa, jonka tehokkain puolustaja hän oli tehoilla 10+11=21.


title: Timo Nykopp

text: Nykopp siirtyi kaudeksi 1996–1997 Ruotsiin ja Elitserien-joukkue AIK IF:ään, mutta hän siirtyi sieltä kesken kauden kuitenkin Saksan DEL-liigan ESV Kaufbeureniin. Kauden 1997–1998 Nykopp aloitti Karhu-Kissoissa, II-divisioonassa, mutta palasi kesken kauden Saksaan ja siirtyi 2. Bundesligassa pelanneeseen 1. EV Weideniin. Hän pelasi samaa sarjaa myös kahtena seuraavana kautena; kaudella 1998–1999 Braunlager EHC/Harzin ja kaudella 1999–2000 SC Bietigheim-Bissingenin riveissä. Kesken jälkimmäisen kauden Nykopp palasi kuitenkin Suomeen ja siirtyi pelaamaan II-divisioonaa Espoon Palloseuraan, jossa hän lopetti pelaajauransa keväällä 2000.


title: Timo Nykopp

text: Kaudella 2010–2011 Nykopp toimi Karhu-Kissojen B-nuorten valmentajana I-divisioonassa ja kaudesta 2011–2012 hän on toiminut joukkueen A-nuorten I-divisioona/Mestis-joukkueen valmentajana.


title: Timo Nykopp

text: Nykoppin poika Thomas pelaa hyökkääjänä Helsingin IFK:n SM-liigajoukkueessa.


title: Gee

text: Gee voi viitata johonkin seuraavista:


title: Gibraltarin väestö

text: Gibraltarin väestö koostuu Gibraltarin asukkaista, joilla on monimuotoinen etninen tausta. Gibraltarin väkiluku vuonna 2012 oli 29 034. Alueen väestötiheys on noin 4 303 asukasta neliökilometrillä, ja se on yksi maailman tiheimmin asutetuista alueista. Gibraltarin pieni pinta-ala oli ongelma etenkin ennen 1990-luvun sotilasalueen pienentämistä, jolloin vain 20 prosenttia koko alueesta oli siviilien käytössä.


title: Gibraltarin väestö

text: Vuoden 2001 väestönlaskennassa väestö jaettiin kuuteen kansallisuusryhmään. Gibraltarilaisia ilmoitti olevansa 83,2 prosenttia asukkaista, muita brittejä 9,6 prosenttia, marokkolaisia 3,5 prosenttia, espanjalaisia 1,2 prosenttia, muita EU-kansalaisia 1 prosentti ja muita 1,5 prosenttia. Muihin ryhmiin kuuluvat Gibraltarin genovalaiset, Gibraltarin maltalaiset ja Gibraltarin juutalaiset.


title: Gibraltarin väestö

text: Virallinen kieli on englanti, jota käytetään hallinnossa ja koulutuksessa. Useimmat gibraltarilaiset ovat kuitenkin kaksikielisiä ja puhuvat myös espanjaa. Lisäksi monet puhuvat myös llanitoa, joka on englannin ja Andalusian espanjan sekoitus.


title: Gibraltarin väestö

text: Gibraltarin pääuskonto on kristinusko, jonka edustajista valtaosa (78 % väestöstä) kuuluu roomalaiskatoliseen kirkkoon. Alueella on myös muslimi-, juutalais- ja hinduvähemmistöt. Katolisen kirkon vaikutusvalta on perinteisesti ollut voimakas. Kirkkoa johtaa paikallinen piispa. Gibraltarilla on lisäksi neljä synagogaa ja yksi rabbi. Hinduyhteisöllä on yksi temppeli, mutta ei ammattipapistoa. Paikalliseen hindulaisuuteen on vaikuttanut etenkin Sri Swatchidananda, mutta myös Radha Soami -liikkeellä on kannattajia.


title: Gibraltarin väestö

text: Koulutus on ilmaista ja pakollista 5–15-vuotiaille. Gibraltarin koulujärjestelmä noudattaa pitkälti brittiläistä mallia ja opetussuunnitelmaa, mutta koulujärjestelmästä vastaa kuitenkin Gibraltarin hallinto. Opetus poikkeaa brittiläisestä järjestelmästä espanjankielen ja uskonnon opetuksen osalta.


title: Gibraltarin väestö

text: Gibratar tarjoaa esikouluopetusta useiden päiväkotien yhteydessä. Peruskoulu on jaettu kahteen asteeseen; alaluokkiin 5–8-vuotiaille ja keskiluokkiin 8–12-vuotiaille. Toisen asteen koulutus on 12–15-vuotiaille. Englanti on opetuskieli, mutta espanjaakin opetetaan neljännestä luokasta alkaen. Tarvittaessa espanjaa käytetään opetuksen apukielenä koulun alusta alkaen.


title: Gibraltarin väestö

text: Normaalien peruskoulujen lisäksi Gibraltarilla toimii heprealainen peruskoulu. Lisäksi siellä on kaksi toisen asteen oppilaitosta ja Gibraltar College of Further Education, jossa annetaan ammatti- ja uudelleenkoulutusta.


title: Gibraltarin väestö

text: Korkeakouluopintoja varten opiskelijoiden täytyy lähteä ulkomaille. Hallitus tarjoaa stipendejä Britannian yliopistoihin.


title: Gibraltarin väestö

text: Gibraltarin kansanterveys on hyvällä länsimaisella tasolla. Naisten elinajanodote vuoden 2001 väestöraportin mukaan oli 83,3 vuotta, miesten 78,5 vuotta. Sydäntaudit ja syöpä ovat syynä kumpikin neljännekseen kuolemista. Vuosittain syntyy 350-400 lasta. Teiniäitejä on vuosittain noin 22.


title: Gibraltarin väestö

text: Lapsille on kattava ilmainen rokotusohjelma, joka saavuttaa noin 95 % ikäluokasta. Ylipaino on samanlainen terveysriski kuin muuallakin länsimaissa, tupakointia koetetaan vähentää ja rintasyöpäseulonnat ovat suunnitteilla. Kesäaikana on liikkeellä vatsatauteja, talvipuolella vuotta flunssaa ja hengitystie-infektioita. Sairaalabakteerit ovat ongelma kuten muuallakin länsimaissa.


title: Gibraltarin väestö

text: Gibraltarilla on ollut kauan maine salakuljetuspaikkana, ja 2000-luvulla salakuljetus kohdistuu huumeisiin. Yhteystyö paikallisen ja espanjalaisen poliisin välillä ei ole aina saumatonta. Keväällä 2012 poliisi takavarikoi yhdeltä alukselta yli seitsemän miljoonan punnan edestä kannabista.


title: Notre Damen kellonsoittaja

text: Notre Damen kellonsoittaja voi viitata ainakin seuraaviin teoksiin:


title: Bolaños

text: Bolaños viittaa muun muassa seuraaviin:


title: Bolaño

text: Bolaño viittaa muun muassa seuraaviin:


title: Konstantin Pobedonostsev

text: Konstantin Petrovitš Pobedonostsev (; 2. kesäkuuta 1827 Moskova – 23. maaliskuuta 1907 Pietari) oli Venäjän ortodoksisen kirkon ylimmän hallintoelimen eli Pyhän Synodin yliprokuraattori 1880–1907 ja merkittävä poliittinen vaikuttaja keisarikunnassa. Hänet muistetaan lähinnä taantumuksellisuudestaan.


title: Konstantin Pobedonostsev

text: Pobedonostsevin isä oli pappi ja Moskovan yliopiston kirjallisuuden professori Pjotr Vasiljevitš Pobedonostsev, joka antoi pojalleen kotiopetusta. Pobedonostsev suoritti oikeustieteellisen tutkinnon Pietarissa vuonna 1846 ja ryhtyi virkauralle. Hän sai 1849 kollegiasessorin, 1852 hovineuvoksen, 1854 kollegineuvoksen, 1858 valtioneuvoksen, 1863 todellisen valtioneuvoksen, 1868 salaneuvoksen ja 1883 todellisen salaneuvoksen arvonimet. Vuonna 1880 hänet nimitettiin Pyhän Synodin yliprokuraattoriksi eli johtajaksi, joka oli maallikolle varattu virka. Pobedonostsev sai myös johtaa kahden kruununperillisen (myöhemmät hallitsijat Aleksanteri III ja Nikolai II) kasvatusta. Aleksanteri II:n vuonna 1881 tapahtunut murha aiheutti Venäjällä konservatiivisen vastareaktion, jonka seurauksena Pobedonostsev pääsi merkittävästi vaikuttamaan valtakunnan sisäisen kehityksen suuntaan. Kaikki valtiolliset uudistukset pysähtyivät vuosikymmeniksi.


title: Konstantin Pobedonostsev

text: Pobedonostsev tunnettiin konservatiivina, joka kritisoi jyrkästi parlamentarismia, kansalaisvapauksia sekä uskonnollista suvaitsevaisuutta ja tuki 1880-luvulla näkyvästi Baltiaan kohdistuneita venäläistämistoimia. Viimeksi mainitusta hän sai myös kritiikkiä merkittäviltä tahoilta. Myöhemmin hän omaksuikin Suomeen kohdistetun yhtenäistämispolitiikan suhteen toisenlaisen linjan. Hän suosi myös Venäjällä 1880-luvulla levinneitä väkivaltaisia juutalaisvainoja eli pogromeita. Pobedonostsev julkaisi vuonna 1897 kirjan "Streitfragen der Gegnwart", jossa hän analysoi ortodoksisen ja luterilaisen uskon eroavaisuuksia. Hän oli mukana useissa merkittävissä Venäjän historiaan ja arkeologiaan liittyneissä hankkeissa. Pobedonostsevin poliittinen vaikutusvalta oli 1890-luvun jälkipuoliskolta alkaen laskussa, mutta samaan aikaan hänestä tuli julkisuudessa keisarikunnan vihatuimpien ja vanhoillisimpien piirteiden symboli. Häntä vastaan tehtiin viisi epäonnistunutta murhayritystä.


title: Konstantin Pobedonostsev

text: Sotaministeri Aleksei Kuropatkinin vaadittua vuonna 1898 Suomen asevelvollisuuslain muuttamista Suomen säätyjä kuulematta Pobedonostsev asettui vastustamaan ajatusta, jolloin keisari Nikolai II asetti hänen johtamansa neuvottelukunnan selvittelemään kysymystä. Neuvottelukunnassa Pobedonostsev kannatti lain antamista Suomen valtiopäivien käsiteltäväksi ja näin tehtiinkin. Lopulta hanke vietiin kuitenkin eteenpäin Kuropatkinin toivomassa muodossa. Tämä johti Helmikuun manifestin antamiseen.


title: Vaakunakylä

text: Vaakunakylä oli saksalaisten joukkojen jatkosodan aikana Oulun Hietasaaren kaupunginosaan perustama varuskunta-alue. Sodan jälkeisessä asuntopulassa sotilaskäyttöön rakennettuja parakkeja otettiin asuinkäyttöön. Viimeiset parakit purettiin alueelta 1980-luvun lopulla. Kylän paikalla sijaitsee nykyisin Vaakunakylän venesatama, muuten alue on puistoa.


title: Vaakunakylä

text: Toppilan satamasta tuli kesällä 1941 saksalaisjoukkojen tärkeä huoltosatama. Kun rautatiesilta Toppilansalmen yli valmistui keväällä 1942, sijoitettiin alueelle vartiopataljoona, jolle rakennettiin salmen eteläpuolelle Kraakkulana tunnetulle alueelle varuskunta-alue. Saksalaisten sotilaskylää alettiin kutsua Vaakunakyläksi asuinparakkien ikkunaluukkuihin maalattujen saksalaisten maakunta- ja kaupunkivaakunoiden mukaan, myös kylän kuorimattomista koivuista tehdyn portin päällä oli vaakuna. Kylään kuului parikymmentä rakennusta esikunta-, varasto- ja majoitustarkoituksiin, lisäksi alueella oli sauna ja ruokala. Saksalaisilla oli jatkosodan aikana Oulussa myös Vaakunakylää suurempi varuskunta Pikku-Berliinissä.


title: Vaakunakylä

text: Sodan jälkeen Vaakunakylän parakit joutuivat ensin Neuvostoliiton omistukseen. Myöhemmin ne siirtyivät Suomen puolustusvoimille, joka myi tyhjät parakit huutokaupalla syksyllä 1945. Myyjän tarkoituksena oli, että ostajat siirtäisivät parakit muualle, mutta ostajat muuttivatkin ostamiinsa rakennuksiin asumaan, niinpä Vaakunakylästä muodostui pieni asuinalue. Asukkaat kunnostivat ja laajensivat parakkeja, rakensivat saunoja ja ulkorakennuksia. Asukkailla ei ollut vuokrasopimuksia parakkien tonteista, vaan rakennukset sijaitsivat luvattomasti kaupungin maalla.


title: Vaakunakylä

text: Vaikka Vaakunakylän luvaton tilanne oli viranomaisten tiedossa, vasta 1970-luvulla kaupunki alkoi lunastamaan ja purkamaan parakkeja. 1980-luvun alussa vielä 14 parakissa oli asukkaita. Kaupungin viranomaisten mukaan Vaakunakylään oli pesiytynyt laitonta viinan myyntiä ja muuta rikollisuutta, asumisen taso ei myöskään vastannut enää ajan vaatimuksia. Viimeiset parakit purettiin 1980-luvun loppupuolella.


title: Okny

text: Okny () on kaupunkityyppinen taajama Ukrainassa Odessan alueen Oknyn piirissä. Asukkaita Oknyssa on 5 636 ja väestötiheys on 809,77 as./km². Paikkakunnan pinta-ala on 6,96 km². Okny on perustettu vuonna 1771, ja vuosina 1919–2016 se tunnettiin nimellä Krasni Okny. Oknysta tuli kaupunkityyppinen taajama vuonna 1959.


title: Okny

text: Okny sijaitsee Ukrainan lounaisosassa lähellä Moldovan rajaa. Ukrainan valtatie M13 (), joka on osa eurooppatie , kulkee Oknyn läpi.


title: Okny

text: Venäläinen matemaatikko Israel Gelfand syntyi Oknyssa vuonna 1913.


title: Devonport

text: Devonport tarkoittaa seuraavia:


title: Fredericksburg

text: Fredericksburg tarkoittaa seuraavia paikkoja Yhdysvalloissa:


title: Aleksei Kuropatkin

text: Aleksei Nikolajevitš Kuropatkin (; 29. maaliskuuta 1848 Pihkovan kuvernementti – 16. tammikuuta 1925 Pihkovan kuvernementti) oli venäläinen kenraali ja poliitikko, joka toimi maansa sotaministerinä 1898–1904.


title: Aleksei Kuropatkin

text: Aleksei Kuropatkinin vanhemmat olivat topografikapteeni Nikolai Emeljanovitš Kuropatkin ja Aleksandra Pavlovna Arbuzova. Hän lähti isänsä tavoin sotilasuralle ja valmistuttuaan 1866 sotilasakatemiasta hän aloitti palveluksensa Turkestanin sotilasalueella, jossa vietti seuraavat kaksikymmentä vuotta. Hän kirjoitti myös useita sotatieteellisiä teoksia. Turkin sodassa 1877–1878 Kuropatkin toimi maineikkaan kenraali Mihail Skobelevin esikuntapäällikkönä ja hankki urallaan muutenkin runsaasti taistelukokemusta. Vuoden 1898 alussa Kuropatkin nimitettiin vt. sotaministeriksi ja virka vakinaistettiin saman vuoden heinäkuussa. Hänet ylennettiin joulukuussa 1900 jalkaväenkenraaliksi ja hän sai 1902 kenraaliadjutantin arvon. Vuonna 1904 hänestä tehtiin Kaukoidän joukkojen ylipäällikkö Venäjän–Japanin sodassa, mutta hän joutui eroamaan tappioiden jälkeen. Ensimmäisen maailmansodan alussa hänet kutsuttiin takaisin palvelukseen, mutta siirrettiin 1916 Turkestanin kuvernööriksi. Kuropatkin ei osallistunut Venäjän sisällissotaan ja vietti viimeiset vuotensa Neuvostoliitossa omalla maatilallaan.


title: Aleksei Kuropatkin

text: Suomessa Kuropatkin muistetaan roolistaan ensimmäisenä sortokautena tunnetun ajanjakson käynnistymisessä. Heti tultuaan sotaministeriksi 1898 hän laaditutti Venäjän pääesikunnassa esityksen Suomen uudeksi asevelvollisuuslaiksi, joka olisi määrännyt suomalaiset palvelemaan Venäjän armeijassa oman sotaväkensä sijasta. Esitys ei mennyt Kuropatkinin toivomassa muodossa läpi Suomen valtiopäivillä, jolloin tsaari Nikolai II antoi helmikuun manifestin. Kun Kuropatkinin ajama Suomen asevelvollisuuslaki ei saanut vuonna 1901 myöskään Venäjän valtakunnanneuvoston enemmistöä taakseen, hän painosti tsaarin antamaan määryksen Suomen sotaväen lakkauttamisesta. Kuropatkin ei kuitenkaan varauksetta tukenut Suomen kenraalikuvernööri Nikolai Bobrikovin vielä pidemmälle menneitä pyrkimyksiä suuriruhtinaskunnan hallinnon yhtenäistämiseksi eikä asevelvollisuuskysymyksen ratkettua puuttunut enempää Suomen asioihin.


title: Anna Sakse

text: Anna Sakse (16. tammikuuta 1905 Valkan kihlakunnan Lejasciems – 2. maaliskuuta 1981 Riika) oli latvialainen neuvostokirjailija.


title: Anna Sakse

text: Anna Sakse syntyi talonpoikaisperheeseen ja opiskeli Latvian yliopistossa Riiassa. Hänen ensimmäiset teoksensa julkaistiin vuonna 1925. 1930-luvulla hän osallistui vallankumouksellisen taiteilijajärjestön toimintaan.


title: Anna Sakse

text: Saksen romaani "Darba cilts" (”Työn heimo”, 1941) kertoo maaseudun elämästä 1800- ja 1900-lukujen vaihteessa. Vuonna 1949 kirjailija sai Stalin-palkinnon romaanista ”Nousun tie” ("Pret kalnu", 1948), joka kuvaa maatalouden kollektivisointia Latviassa toisen maailmansodan jälkeen. Latvian SNT:n valtionpalkinnon saaneen romaanin "Dzirksteles naktī" (”Kipinöitä yössä”, 1951–1957) aiheena on sotienvälisen Latvian sivistyneistö. Sakse on laatinut myös lastenkertomuksia ja satukokoelmia.


title: Anna Sakse

text: Sakse toimi Neuvostoliiton korkeimman neuvoston edustajana vuosina 1950–1958. Hän sai Latvian SNT:n kansankirjailijan arvonimen vuonna 1965.


title: Kylkiäinen

text: Kylkiäinen on tuote, jonka kuluttaja saa ostaessaan muun tuotteen tai palvelun. Kylkiäisillä pyritään tekemään päätuotteen ostaminen houkuttelevammaksi tai saamaan kuluttaja käyttämään kyseisen yrityksen palveluita uudelleen. Kylkiäiset ovat varsinaista tuotetta halvempia.


title: Kylkiäinen

text: Kylkiäinen voi olla esimerkiksi lelu tai muu pienimuotoinen tuote. Se voi olla myös etuseteli, joka oikeuttaa saamaan muun tuotteen tai palvelun ilmaiseksi tai halvemmalla.


title: Kylkiäinen

text: Kuluttajansuojalaki määrää, että lapsille suunnatussa mainonnassa kylkiäistä ei saa markkinoida pääasiallisena tuotteena. Viallisia kylkiäisiä koskevat samat säännökset kuin muitakin tuotteita, myös silloin kun kylkiäinen ei kuulu myyjän normaaliin tuotevalikoimaan.


title: Kylkiäinen

text: Suomen Luonto -lehti valitsi vuonna 2003 vuoden turhakkeeksi hampurilaisaterian kylkiäisen, joka on usein pieni lelu.


title: Minutemen

text: Minutemen oli yhdysvaltalainen hardcore punk -yhtye, joka perustettiin Los Angelesissa vuonna 1980. Jäsenet olivat D. Boon (kitara ja laulu), Mike Watt (basso ja laulu) ja George Hurley (rummut). Minutemen ehti tehdä neljä albumia ja kahdeksan EP:tä ennen Boon kuolemaa auto-onnettomuudessa joulukuussa 1985.


title: Kauhajoen Karhu kaudella 2012–2013

text: Kauhajoen Karhu pelasi kaudella 2012–2013 viidettä kauttaan Suomen koripallon pääsarjassa eli Korisliigassa. Joukkue sijoittui runkosarjassa sijalle 5. Puolivälieräsarjan vastustajaksi tuli Tampereen Pyrintö, jonka Karhu päihitti otteluvoitoin 3–1. Puolivälieräsarjan voitto oli Karhulle sen pääsarjahistorian ensimmäinen. Välieräsarjassa lopulta Suomen mestaruuden voittanut Nilan Bisons oli kuitenkin parempi otteluvoitoin 3–1, ja pronssiottelussa Joensuun Kataja päihitti Karhun pistein 81–59.


title: Kauhajoen Karhu kaudella 2012–2013

text: Kauden 2011–2012 päätyttyä oli Korisliiga-kaudelle 2012–2013 asti ulottuva sopimus olemassa pelkästään Henri Hirvikosken kanssa. Pian edellisen kauden päätyttyä jatkosopimukset allekirjoittivat myös Ilkka Vuori sekä Jussi Eskola.


title: Kauhajoen Karhu kaudella 2012–2013

text: "Lyhenteet: O = Ottelut, 2% = Kahden pisteen heittojen onnistumisprosentti, 3% = Kolmen pisteen heittojen onnistumisprosentti, 1% = Vapaaheittojen onnistumisprosentti, L = Levypallokeskiarvo, S = Koriin johtaneiden syöttöjen keskiarvo, M = Menetyksien keskiarvo, R = Pallonriistojen keskiarvo, T = Koriin heiton torjuntojen keskiarvo, P = Pistekeskiarvo"


title: Gibraltarin kansanäänestys suvereniteetista 1967

text: Gibraltarin kansanäänestys suvereniteetista järjestettiin 10. syyskuuta 1967. Sen taustalla olivat Espanjan vaatimukset Gibraltarin liittämisestä itseensä. Britannia oli samaan aikaan purkamassa siirtomaahallintoaan ja antoi kansanäänestyksellä gibraltarilaisille mahdollisuuden päättää liittymisestä Espanjaan. Lähes kaikki äänestäjät halusivat pysyä Britannian hallinnossa.


text: Toisen maailmansodan jälkeen Francisco Francon johtama Espanja alkoi jälleen vaatia Gibraltaria itselleen. Espanja rajoitti muun muassa pääsyä Gibraltariin, mutta Britannia ja Espanja kävivät silti vuosien 1954–1963 aikana useita keskusteluita niemimaan kohtalosta. Espanja vei syyskuussa 1963 asian YK:n kolonisaation purkamista käsittelevään komissioon, joka oli jo vaatinut Britannialta raporttia viimeisistä siirtomaistaan. Britannian siirtomaapolitiikasta oli tässä vaiheessa muodostunut melko liberaali, ja se oli jo antanut useiden vanhojen siirtomaidensa itsenäistyä.


text: Britannia ja Espanja vetosivat molemmat YK:n komitean edessä . Espanja vaati sen nojalla Gibraltaria itselleen, sillä piti sitä keskeisenä osana Espanjan maita. Britannian mielestä jokaisella kansalla oli oikeus itsehallintoon. Gibraltarilaispoliitikko Joshua Hassan väittikin puheessaan, että gibraltarilaisilla on oma erityinen kulttuurinsa ja identiteettinsä, eikä mikään maa voi ottaa Gibraltaria omakseen. YK:n komitea ei päässyt asiasta yksimielisyyteen, mutta uudessa tapaamisessa syyskuussa 1964 se antoi lauselman, jossa se ehdotti, että Britannia ja Espanja toimisivat päätöslauselmaan 1514 kuudennen pykälän mukaan. Pykälä takasi jokaiselle valtiolle alueellisen yhtenäisyyden. Päätöstä pidettiin voittona Espanjassa, mutta Britannia ilmoitti pian, että se aikoo pysyä Gibraltarin tukena.


text: YK:n siirtomaakomitea vastusti lisäksi lausunnossaan kansanäänestyksen järjestämistä. Britannian edustaja Hugh Foot ilmoitti kuitenkin, että kansanäänestys tullaan äänestämään, vaikka YK ei sitä tukenutkaan. Hassan kutsui YK:n päätöstä ”käsittämättömäksi”, ja se herätti laajaa närkästystä Gibraltarilla. Britannia päättikin järjestää kansanäänestyksen, ja sitä pidettiin Britannialta Gibraltarin itsehallinnon tunnustamisena.


text: Kansanäänestys pidettiin 10. syyskuuta 1967. Äänestyksessä oli kaksi vaihtoehtoa. Gibraltarilaisilla oli joko mahdollisuus hyväksyä Espanjan 18. toukokuuta 1966 tekemä ehdotus ja siirtyä Espanjan hallintaan tai säilyttää nykyinen yhteys Britanniaan ja saada paikallinen hallintokoneisto. Äänestys päättyi brittihallinnon kannattajien ylivoimaiseen voittoon, sillä 12 762 rekisteröityneestä äänestäjästä 12 138 äänesti Espanjaan liittymistä vastaan ja vain 44 sen puolesta. Äänestysprosentti oli ollut 95,46.


text: Kansainyhteisön vaalitarkkailijat ilmoittivat 6. lokakuuta, että äänestys oli järjestetty reilusti ja asianmukaisesti. Lisäksi tarkkailijoiden mukaan gibraltarilaisilla oli ollut riittävät mahdollisuudet ilmaista vapaasti mielipiteitään. Tarkkailuryhmä oli ollut 11 päivää Gibraltarilla ja vieraillut vaalipäivänä jokaisella äänestyspisteellä.


title: Isotrumpettiköynnös

text: Isotrumpettiköynnös ("Campsis grandiflora") on nopeakasvuinen köynnös, jolla on isot trumpetinmuotoiset kukat. Se on kotoisin Kiinasta.


title: Isotrumpettiköynnös

text: Isotrumpettiköynnöksen lehdet ovat 30 cm pitkiä. Kukat ovat oranssinpunaisia, ja niiden kurkku on keltainen.


title: Dope Space Nine

text: Dope Space Nine on japanilaisen hip hop -yhtyeen m-flon neljäs remix-albumi. Se sisältää uudelleenmiksauksia yhtyeen neljänneltä studioalbumilta "Beat Space Nine", joka ilmestyi muutamaa kuukautta aiemmin. Albumi julkaistiin 2. marraskuuta 2005.


title: Dope Space Nine

text: Albumilla vierailee useita japanilaisia ja ulkomaisia remiks-artisteja, kuten Kreva, Clazziquai Project, Shin’ichi Osawa, DJ Marky, Crazy Ken Band ja niin edelleen. Pelkkien remiksien sijaan albumilla on myös kokonaan uudelleen tuotettuja kappaleita uusine rap- ja lauluosuuksineen. m-flon aiemmista albumeista poiketen "Dope Space Ninella" ei ole lainkaan välisoittoja.


title: Rick Pasqualone

text: Richard Rocco "Rick" Pasqualone (s. 30. maaliskuuta 1966 Albertson, New York) on yhdysvaltalainen näyttelijä, joka esitti pääosaa videopelissä Mafia II.


title: Rick Pasqualone

text: Pasqualone aloitti näyttelemisen televisiossa 1990-luvulla, jolloin hän esiintyi pääosin televisiosarjoissa, kuten "Lisa ja pojat, ja Frendit". 2000-luvun alussa Pasqualone esiintyi vielä muun muassa sarjoissa "NYPD Blue, C.S.I. ja Siskoni on noita", kunnes vuodesta 2005 lähtien häntä on kuultu pääosin videopeleissä eri äänirooleissa. Pasqualone oli muun muassa äänenä peleissä kuten "Resistance 2 ja The Godfather II" sekä Vito Scalettan roolissa "Mafia II":ssa ja "Mafia III:ssa."


title: Blues Brothers 2000

text: Blues Brothers 2000 on yhdysvaltalainen vuonna 1998 ensi-iltansa saanut John Landisin ohjaama musiikkikomedia.


title: Blues Brothers 2000

text: Elwood Blues (Dan Aykroyd) pääsee pois vankilasta ja kuulee veljensä Jaken ja isähahmonsa Curtisin kuolleen ja huomaa myöhemmin, että Blues Brothersien pelastama orpokoti on purettu. Elwood kuulee myöhemmin, että hänellä on veli, joka on Curtisin poika Cab Chamberlain (Joe Morton), joka on Illinoisin osavaltiopoliisi. Elwood menee Mary Stigmatan (Kathleen Freeman) luokse, joka antaa hänen hoiviinsa orpopoika Busterin (J. Evan Bolifant).


title: Blues Brothers 2000

text: Elwood menee Cabin luo anomaan tältä 500 dollaria autonostoon. Cabin kieltäytyy, mutta Buster vie hänen lompakkonsa. Elwood ostaa auton Malvern Gasperonilta (B. B. King), joka kertoo olevansa menossa New Orleansiin kokeilemaan "jotain muuta". Elwood ja Buster menevät rumpali Willie Hallin strippiklubille, jossa on laulutaitoinen baarimikko Mack McTeer (John Goodman). Williellä on velkoja venäläiselle mafiajoukolle, joka polttaa klubin maan tasalle.


title: Blues Brothers 2000

text: Elwood aikoo taas koota yhtyeen. Mackistä tulee uusi solisti, ja Busterista tulee taustalaulaja ja huuliharpisti. Kitaristi Matt Murphy ja hänen vaimonsa pyörittävät Mercedes-liikettä, eikä vaimo halua ensiksi hänen lähtevän pois, mutta suostuu myöhemmin. Muut yhtyeen jäsenet työskentelevät "Ed's Love Exchange" -liikkessä, josta he myöhemmin lähtevät heidän mukaansa.


title: Blues Brothers 2000

text: Manageri Maury Sline järjestää Blues Brotherseille ulkoilmakeikan Kentuckysta valehtelemalla olevansa "Bluegrass Brothers", jossa Cab on muiden poliisien kanssa.


title: Blues Brothers 2000

text: Matkan varrella he tapaavat vanhoja tuttuja, kuten pastori Cleophus Jamesin (James Brown). Cabin johtama poliisiryhmä tulee, mutta Cab näkee "valon" ja nousee taivaisiin, ja kun hän palaa, on hänen poliisiunivormunsa muuttunut mustaksi puvuksi ja aurinkolaseiksi. Cab löytää kutsumuksensa ja liittyy Blues Brotherseihin.


title: Blues Brothers 2000

text: He suuntaavat kohti Louisianassa pidettäviä "bändien taisteluiksi" kutsuttuja kilpailuja, jotka pitää voodoon harjoittaja Queen Moussette (Erykah Badu), joka pyytää heitä esittämään funkia. He kieltäyvät, joten Moussette loitsii heidät esittämään funkia, ja sitten hän muuttaa heidät "kiviksi", siihen asti kunnes kilpailu alkaa. Kilpailussa on mukana myös autokauppias Malvern ja hänen yhtyeensä Louisiana Gator Boys. Blues Brothersit häviävät kilpailun, mutta se ei heitä haittaa. Kilpailun jälkeen venäläiset ja muut ilmestyvät paikalle, mutta Moussette loitsii heidät. Mary Stigmata ilmestyy, ja Buster pelkää, että hän vie hänet pois, joten Elwood ja Buster pakenevat ja ajavat pois.


title: Sandlingin rautatieasema

text: Sandlingin rautatieasema sijaitsee Sandlingin kylässä Kentissä Yhdistyneessä kuningaskunnassa. Asema on avattu vuonna 1888. Sandlingin asemalta on bussiyhteys läheiseen Saltwoodiin ja se on myös lähinnä Hythen kaupunkia sijaitseva rautatieasema.


title: Sandlingin rautatieasema

text: Sandlingin asemalla pysähtyy Ramsgaten ja Lontoon Charing Crossin rautatieaseman välillä liikennöiviä junia. Kaikkia junavuoroja liikennöi ja aseman ylläpidosta vastaa Southeastern-yhtiö.


title: Gibraltarin satama

text: Gibraltarin satama on satama Välimeren suulla Gibraltarissa. Vuonna 2011 satamassa kävi kaikkiaan 10 350 alusta, joista 187 oli risteilyalusta, 164 rahtialusta, 6181 käytti sataman polttoainehuoltopalveluita ja 117 alusta pysähtyi korjattavaksi.


title: Gibraltarin satama

text: Se on alkujaan suojaisa luonnonsatama, jota on täydennetty kolmella aallonmurtajalla. Keskimmäisen aallonmurtajan ulkopuolella meri on noin 30 metriä syvää. Eteläinen ja pohjoinen aallonmurtaja ovat yhteydessä rantaan, joten niiden vierellä syvyys pienenee 30 metristä nollaan.


title: Gibraltarin satama

text: Sataman pohjoisosa muodostaa kauppasataman jossa on kaikkiaan 2300 m laituritilaa risteily- ja rahtialusten käytössä. Keskiosa on huvivenesatama, ja eteläosassa on telakka ja laivaston tukikohta. L:n muotoisen pohjoisen aallonmurtajan länsisiivessä on noin 400 metriä tilaa risteilyaluksille, meren puolella syväys voi olla 9,6 metriä ja rannan puolella 8,3 metriä.


title: Gibraltarin satama

text: Satamassa on kolme majakkaa. Eteläisen aallonpurtajan päässä on kahdeksankulmainen, valurautainen 18 m korkea torni joka vilkuttaa valkoista valoa kahden sekunnin välein. Pohjoisen aallonmurtajan päässä on samankorkuinen torni, joka vilkuttaa nopeasti punaista valoa. Pohjoisen aallonmurtajan kulmassa on kolmas, 28 m korkea loisto, jossa palaa jatkuva punainen valo.


title: Georges-Henri Guibert

text: Georges-Henri Guibert (5. syyskuuta 1915 Pariisi – 30. syyskuuta 1997) oli ranskalaissyntyinen roomalaiskatolinen piispa. Hänet vihittiin spiritaanien papiksi 10. elokuuta 1941 ja nimitettiin Dakarin vihkipiispaksi sekä Diceksen titulaaripiispaksi 15. joulukuuta 1949. Piispaksi vihkiminen seurasi 19. helmikuuta 1950. Pääkonsekraattorina toimi Marcel-François Lefebvre, jota avustivat Paul-Marie Molin ja Jean-Baptiste Victor Fauret.


title: Georges-Henri Guibert

text: Guibert sai 7. marraskuuta 1960 nimityksen Saint-Denis-de-La Réunionin piispaksi, jona hän toimi, kunnes erosi 19. helmikuuta 1975. Hän osallistui Vatikaanin toiseen kirkolliskokoukseen.


title: Kuorike

text: Kuorike tai kuorikate on puuteollisuuden sivutuotteena syntyvää puhtaasta havupuun kuoresta valmistettua karkeaa puumurskaa.


title: Kuorike

text: Kuumalla ilmalla kuorike estää kosteuden haihtumista maasta, sateisella säällä se imee itseensä vettä estäen alla olevan maan liettymistä. Näin kuorike toimii kasvuston kosteustasapainon säätelijänä. Kuorike estää myös siemenkasvien taimettumista, estäen näin siemenrikkakasvien leviämistä. Maassa jo olevien juuririkkakasvien kehitystä kuorike ei torju. Toisaalta ilmava kuorikekerros luovuttaa ravinteita maahan ja lisää kastematojen ja muiden pieneliöiden toimintaa, tarjoten näin istutetuille kasveille hyvät kasvuolosuhteet.


title: Kuorike

text: Kuoriketta käytetään maanpinnan luonnonmukaisena kateaineena istutusten ympärillä. Sitä voidaan käyttää myös kuivikkeena esimerkiksi maatiloilla sekä pihakäytävien ja polkujen pohjalla. Mansikkaistutusten ympärillä kuorike estää mansikoiden multaantumista. Kuorikkeen käyttöön voi liittyä myös esteettinen näkökulma.


title: Jämsän ammattiopisto

text: Jämsän ammattiopisto on nuorten ja aikuisten monialainen ammatillinen oppilaitos, joka kehittää seutua tiiviissä yhteistyössä alueen elinkeinoelämän ja oppilaitosten kanssa. Jämsän ammattiopisto on osa Jyväskylän koulutuskuntayhtymää.


title: Pesäpallon kunniagalleria

text: Pesäpallon kunniagalleria on Suomen Pesäpalloliiton galleria, joka esittelee pesäpallon historiaa ja sen kuuluisia pelaajia ja taustahenkilöitä. Galleria sijaitsee Jyväskylässä. Kunniagalleria avattiin pesäpallon 90-juhlavuotena, 18. kesäkuuta 2012. Kunniagalleriaan voivat päästä pelaajat, tuomarit, kouluttajat ja järjestöihmiset, jotka ovat työllään edesauttaneet työtä pesäpallon eteen.


title: Pesäpallon kunniagalleria

text: Vuonna 2012 galleriaan valittiin ensimmäiset 20 nimeä. Pesäpalloliiton johtokunta päättää vuosittain nimeämisistä kunniagalleriaan.


title: Ilmari Holmlund

text: Arvo Ilmari Holmlund (6. marraskuuta 1924 Pori – 16. tammikuuta 1999 Pori) oli suomalainen talousneuvoksen arvonimen saanut leipomoalan yrittäjä ja poliitikko. Holmlund toimi Suomen Yksityisyrittäjäin Puolueen (SYP) puheenjohtajana 1970-luvun puolivälistä sen lakkauttamiseen vuoteen 1979 asti. Hän on entisen sisäministerin, kansanedustaja Anne Holmlundin isä.


title: Ilmari Holmlund

text: Ilmari Holmlund tunnettiin kotikaupungissaan omalaatuisena persoonana. Oikeistolaisuudestaan huolimatta hän oli aktiivisesti mukana muun muassa Suomi–Kiina-seuran ja Suomi-Albania Seuran toiminnassa ja matkusti kommunistisessa Kiinassa. Lisäksi Holmlund vieraili kahdesti Pohjois-Koreassa. Hän teki Porin kaupunginvaltuustossa useita huomiota herättäneitä aloitteita. Toteutuneista tunnetuin on ehdotus nakurannan perustamisesta Yyteriin. Lisäksi hän työskenteli innokkaasti kaupungin satamalautakunnassa Porin sataman kehittämiseksi.


title: Ilmari Holmlund

text: Porin kaupunginvaltuustossa Holmlund oli yhteensä 28 vuotta vuosina 1968–1996. Hän aloitti Liberaalisen kansanpuolueen edustajana ja siirtyi sen jälkeen SYP:hen. Puolueen lopetettua toimintansa Holmlund jatkoi Kokoomuksen riveissä.


title: Ilmari Holmlund

text: Vuoden 1979 eduskuntavaalien yhteydessä Holmlund herätti valtakunnallista huomiota esiintymisellään Yleisradion vaalitentissä. Hän muun muassa ilmoitti, ettei aio itse äänestää oman puolueensa ehdokasta. Kummastusta herätti myös Holmlundin kiinankielinen käyntikortti, jonka tekstin hän oli kopioinut säilykepurkin etiketistä.


title: Ilmari Holmlund

text: Eduskuntavaaleissa 1983 Holmlund oli Kokoomuksen ehdokkaana. Hän sai yli 3 500 ääntä, mutta ei tullut valituksi.


title: Huhtikuu on kuukausista julmin

text: Huhtikuu on kuukausista julmin on Suvi-Marja Korvenheimon ohjaama elokuva vuodelta 1983 ja Korvenheimo-trilogian päätösosa. Se sai nimensä T. S. Eliotin runosarjan "Autio maa" ensimmäisestä säkeestä. Kymmenessä päivässä kuvattu elokuva on satiiri suomalaisen kulttuurin kynttilöistä. Se ei löytänyt katsojia, ja esitysvuoden katsojamäärä jäi kolmeentuhanteen.


title: Huhtikuu on kuukausista julmin

text: Aikalaisarvioissa elokuvaa pääosin kiitettiin, pidettiin jopa voimakkaana ja tärkeänä.


title: Yhtä kyytiä (elokuva)

text: Yhtä kyytiä on vuonna 2011 ensi-iltansa saanut Sami Malmbergin ohjaama elokuva.


title: Pöytätennis kesäolympialaisissa 2000 – naisten kaksinpeli

text: Pöytätenniksen naisten kaksinpeli Sydneyn kesäolympialaisissa 2000 alkoi 17. syyskuuta ja finaali pelattiin 24. syyskuuta 2000. Olympiakultaa voitti Wang Nan.


title: SK Tallinna Sport

text: SK Tallinna Sport on entinen virolainen urheiluseura, viime vaiheessa jalkapalloseura. Seura perustettiin alun perin jo Venäjän keisarivallan aikaan vuonna 1912 ja uudemman kerran viimeisimmän itsenäisyyden aikaan vuonna 2003.


title: SK Tallinna Sport

text: SK Tallinna Sport perustettiin, koska aiemmin perustetut Viron saksalaisseurat eivät ottaneet vironkielisiä urheilutoimintaansa. Lisäksi suurseura Tallinnan Kalevin pääsykriteerit olivat hyvin tiukat. Niinpä Voimisteluseura eli VS Sport sai alkunsa. Kuten virolainen suurseura Tallinna Kalev, Sport oli myös yleisseura. Niinpä sporttilaiset painijat voittivat myöhemmin kymmeniä mestaruuksia ja toivat useita olympiamitaleita.


title: SK Tallinna Sport

text: Seura oli Tallinnan Kalevin kanssa ensimmäisen itsenäisyysjakson aikana Viron merkittävimpiä jalkapalloseuroja. Seurojen väliset ottelut olivat aikakauden merkittävimpiä palloilutapahtumia maaotteluiden ohella. Se saavutti 1920- ja 1930-luvuilla yhdeksän Viron mestaruutta. Seura oli ollut yhdessä Tallinnan Kalevin ja Tallinnan Jalkapalloklubin kanssa perustamassa Viron jalkapalloliittoa joulukuussa 1921. Sport palkkasi 1920-luvun lopulla unkarilaisen valmentajan Antal Mallyn. Lisäksi Sport pelasi säännöllisesti suomalaisseuroja vastaan. Yleensä vastustajina olivat HJK Helsingistä ja TPS Turusta.


title: SK Tallinna Sport

text: Jääpalloa pidettiin 1920- ja 1930-luvuilla jalkapalloilun harjoittelulajina talvikaudelle. Niinpä Tallinnan Sport saavutti Viron jääpallomestaruudet vuosina 1924 ja edelleen vuosina 1926–1935 eli yhteensä 11 kertaa.


title: SK Tallinna Sport

text: Neuvostovallan syntyessä kesällä 1940 Viron tasavallan urheilujärjestöt lakkautettiin. Niinpä Sportin toimintakin loppui. Neuvostovallan loppuvaiheessa 1980-luvulla Tallinnan KSMK alkoi käyttää "Sport"-nimeä vuonna 1985. Joukkue pelasi Neuvostoliiton jalkapalloilun toiseksi korkeimmalla sarjatasolla vuosina 1983–1989. Parhaimmat menestykset tulivat vuosina 1985 ja 1988.


title: SK Tallinna Sport

text: Seura heräsi henkiin uuden itsenäisyyden aikana syksyllä 2002 ja osallistui seuraavana keväänä Viron jalkapallosarjoihin. Viime vaiheessa Sport pelasi III Liigassa vuonna 2007. Seuran toiminta lopetettiin vuonna 2008.


title: Lightning Returns: Final Fantasy XIII

text: Lightning Returns: Final Fantasy XIII on Square Enixin kehittämä ja julkaisema "Final Fantasy" -sarjan toimintaroolipeli. Peli julkaistiin Japanissa marraskuussa 2013 ja muualla helmikuussa 2014 PlayStation 3:lle ja Xbox 360:lle. Peli on suoraa jatkoa peleille "Final Fantasy XIII" ja "Final Fantasy XIII-2" ja osa "Fabula Nova Crystallis Final Fantasy XIII" -sarjaa. Näin ollen nämä kolme peliä yhdessä muodostavat trilogian, johon "Lightning Returns" päättyy.


title: Lightning Returns: Final Fantasy XIII

text: "Lightning Returns: Final Fantasy XIII" eroaa edeltäjistään huomattavasti. Pelissä on vain yksi pelattava hahmo, Final Fantasy XIII:n päähenkilö Lightning. Edeltävien pelien taistelusysteemit ovat pelissä esillä, mutta uusilla ominaisuuksilla. Taistelusysteemissä ei enää valita komentoja valikosta, vaan peliohjaimen näppäimille annetaan tietty komento, antaen pelaajalle enemmän hallintaa Lightningista. Näin ollen taistelut tapahtuvat uskottavassa reaaliajassa. Myös edeltävissä peleissä esiintynyttä Paradigm-systeemiä on uudistettu ja pelissä voi tehdä erilaisia tyylejä, joita hän vaihtaa samaan tapaan kuin paradigmoja edeltävissä peleissä. Eri tyyleissä näppäimille on asetettu tietyt komennot. Pelissä ajan kululla on suuri merkitys. Lightning voi pelissä hidastaa ajan kulkua. Myös sääolosuhteet vaihtuvat pelissä ja se vaikuttaa myös pelin kulkuun.


title: Lightning Returns: Final Fantasy XIII

text: Vaikka "Final Fantasy XIII-2":en lopussa Lightning, Serah Farron ja Noel Kreiss onnistuvatkin kukistamaan vihollisensa Caius Balladin, he silti epäonnistuivat pitämään jumalatar Etron elossa. Caiusin rinnassa nimittäin sykki Etron oma sydän, Kaaoksen sydän (Heart of Chaos), ja Noelin avulla Caius onnistui tuhoamaan sen. Sydämen tuho aiheutti myös Etron kuoleman. Myös Serah loppujen lopuksi kuoli nähtyään liikaa visioita tulevaisuudesta, ja Lightning tunsi itsensä syylliseksi sisarensa kuolemaan. Mutta Serah kuitenkin antoi Lightningille vielä syyn toivoon, jos hän vain pitää Serahin muiston elossa itsessään. Tätä varten Lightning muuntautui kristalliksi, samalla kun Etron kuoleman ansiosta Valhallan Kaaos pääsi valloilleen ja syöksi Gran Pulsen sen valtaan, luoden näin uuden maailman nimeltä Nova Chrysalia.


title: Lightning Returns: Final Fantasy XIII

text: Nova Chrysalia on maailma, joka on jakaantunut neljään suureen saareen, pääkaupunki Luxerioniin, huvikaupunki Yusnaaniin, Villimaihin (Wildlands) ja Kuolleisiin Dyyneihin (The Dead Dunes). Saarten välillä toimii kulkuyhteytenä yksiraiteinen juna. Myös Etron temppeli ja Hope Estheimin uusi Cocoon, Bhunivelze, ovat maailmassa esillä.


title: Lightning Returns: Final Fantasy XIII

text: Kaaoksen valloilleen pääsyn takia myös aika on täysin pysähtynyt, tehden ihmisistä ikääntymätömiä, eikä uusia ihmisiä voi syntyä. Ihmisistä ei kuitenkaan tullut kuolemattomia. Sairaudet, vahingot ja muut seikat pystyivät yhä tappaman ihmisen.


title: Lightning Returns: Final Fantasy XIII

text: 500 vuotta kaaoksen valloilleen pääsyn jälkeen Lightning herää kristallista. Kaaos on tuhonnut maailmaa jo niin paljon, että se kohtaa loppunsa kolmessatoista päivässä. Tätä varten jumala Bhunivelze, joka myös loi jumalatar Etron aikojen alussa ja heräsi syvästä unestaan kaaoksen valloilleen pääsyn seurauksena, on valinnut Lightningin "Pelastajaksi", jonka tarkoituksena on johdattaa maailman sielut uuteen maailmaan, jonka Bhunivelze luo uudeksi kodiksi ihmisille Nova Chrysalian tuhouduttua.


title: Lightning Returns: Final Fantasy XIII

text: Lightningilla on pelissä viisi päätehtävää ja lukuisia sivutehtäviä. Joka saarella on yksi päätehtävä. Päätehtävien aikana Lightning kohtaa kaikki vanhat liittolaisensa ja ystävänsä, ja hänen apurinaan toimii Hope Estheim. Lightningin päämotiivi pelissä on Bhunivelzen lupaus siitä, että jos hän suorittaa pelastajan tehtävän onnistuneesti, Bhunivelze herättää Serahin takaisin eloon. Tehtävänsä aikana Lightning kohtaa useasti myös pirullisen nuoren tytön nimeltä Lumina, joka pystyy kulkemaan Kaaoksessa. Lumina toimii tarinassa sekä apurina että vihollisena.


title: Lightning Returns: Final Fantasy XIII

text: Ensimmäisessä tehtävässä Lightning saapuu Luxerioniin, jossa hän ensimmäisenä joutuu ratkaisemaan nuoren tytön murhaa. Tyttö muistutti häntä. Selviää, että tytön murhaajana toimi vääräuskoisten kultti, Etron Lapset (Children of Etro), jotka eivät hyväksy Luxerionin uskonnollisen järjestön, Pelastuksen Säädyn (Order of Salvation) opetuksia. He uskovat ennustukseen, jossa Pelastaja tuhoaa maailman, ja että Pelastaja kuolee Varjojen Metsästäjän (Shadow Hunter) käsissä. Pysäyttäessään kulttia selviää, että Metsästäjä on Noel Kreiss. Noel haluaa tappaa Lightningin, koska hän myös uskoo samaan ennustukseen, mutta hän ei silti ole kultistien mukana. Pysäytettyään kultistit Lightning ja Noel taistelevat. Noel melkein tappoi Lightningin, mutta sen sijaan hän tuhosi Oraakkeliajurin, josta hän näki ennustuksen. Siinä näytettiin kuva siitä, että Noel palaisi yhteen rakastettunsa Yeulin kanssa, jos Lightning kuolisi. Mutta sisimmässään Noel tiesi, ettei Yeul haluaisi hänen tappavan viatonta. Näin Lightning pelasti Noelin sielun ja antoi tälle toivoa nähdä Yeul uudessa maailmassa. Tämän jälkeen Lightning tapaa vanhan ystävänsä Oerba Dia Vanillen. Vanille on saanut kyvyn kuulla kuolleitten sielujen äänet, jotka virtaavat Kaaoksessa. Vanille uskoo että hänen täytyy maailman viimeisenä päivänä pelastaa kaikki nuo sielut.


title: Lightning Returns: Final Fantasy XIII

text: Toisessa tehtävässä Lightningin tehtävänä on pelastaa hänen vanha liittolaisensa ja Serahin rakastettu, Snow Villiers. Snowsta on tullut Yusnaanin isäntä, mutta hänen sydämensä on surun murtama, koska hän ei kyennyt pelastamaan Serahia. Snown palatsi on lukittu tiukasti, mutta monien vaiheiden kautta Lightning pääsee sisälle. Lightning löytää Snown, joka on myös maailman viimeinen l'Cie, ihminen, joka on fal'Cietten kiroama. Nova Chrysaliassa on enää yksi fal'Cie jäljellä. Vuosien ajan Snow on varastoinut Kaaosta palatsiin ja nyt hän aikoo käyttää lopun voimansa sen tuhoamiseen ja muuttua Cie'thiksi. Lightning ei hyväksy Snown toimintaa ja päihittää hänet. Lumina yrittää vakuuttaa Lightiningin tappamaan Snow, mutta Lightning ei suostu tekemään sitä Serahin takia. Kuin ihmeen kaupalla Lightningin sanat menevät Snown läpi ja hänen sielunsa pelastuu, kun hän sai uutta toivoa nähdä Serah uudestaan.


title: Lightning Returns: Final Fantasy XIII

text: Kolmannessa tehtävässä Lightning saapuu Villimaihin. Hän kuulee nuoren tytön äänen Etron temppelistä. Äänen mukaan Valhallan Enkeli (Angel of Valhalla) vie hänet temppeliin, jossa Suuri Kaaos on suljettuna. Valhallan Enkeli on legendaarinen valkoinen chocobo. Lightning löytää sen ja tuntee oudon tutunoloisuuden chocobossa. Enkeli vie Lightningin temppeliin, jossa hän kohtaa jälleen Caius Balladin. Myös Paddra Nsu-Yeulin monet inkarnaatiot asuvat temppelissä. Yeul itse on Suuri Kaaos. Jotkut Yeulit haluavat Lightningin pelastavan Caiuksen sielun, kun taas toiset Yeulit eivät halua päästää hänestä irti. Voitettuaan Caiusin kaksintaistelussa käy ilmi, ettei Caiusin sielua voida pelastaa. Tämä johtuu siitä, että minne hän menisikin, Yeul seuraisi perässä, ja uusi maailma ei voi ottaa Yeulia. Caius aikoo jäädä Yeulin seuraksi Kaaoksen ja hän aikoo ryhtyä kuolleiten sielujen paimeneksi. Lisäksi Lightningille selviää, miksi Valhallan Enkeli tuntui niin tutulta. Enkeli oli itse asiassa hänen vanha ystävä ja liittolainen, eidolon Odin, joka Kaaoksen valtaan pääsyn jälkeen muuttui chocoboksi.


title: Lightning Returns: Final Fantasy XIII

text: Neljännessä tehtävässä Lightning saapuu Kuolleille Dyyneille. Paikka on aavikko ja oli ennen aarteenmetsästäjien paratiisi, mutta nyt lähes autio. Mutta aavikolla on legenda aarteesta nimeltä Pyhä Klavis (Holy Clavis), joka pystyy kutsumaan kuolleita itseensä. Tiettävästi yksi rosvojengi on yhä aavikolla etsimässä sitä kuten myös Pelastuksen Säädyn Sekuuttorit. Hope ehdottaa, että Lightningin tulisi etsiä rosvot ja kysyä heiltä apua klaviksen etsintään. Liityttyään jengiin Lightning tapaa jengin johtajan, vanhan ystävänsä Oerba Yun Fangin. Hän heräsi kristallista samaan aikaan kun Vanille, mutta lähti pois Säädyn huostasta etsimään Klavista, kuitenkaan kertomatta varsinaisesti, miksi. Fang lyöttäytyy yhteen Lightningin kanssa, ja yhdessä he löytävät klaviksen. Mutta Säädyn sekuuttorit lähestyvät myös. Lightning on aikeissa ottaa klaviksen, mutta Fang yrittää tuhota sen. Lightning estää Fangia ja Fang paljastaa syyn miksi hän etsi klavista: Vanille tarvitsee sen laulaakseen Sielulaulun (Soulsong), jolla hän voi vapauttaa kuolleet sielut Kaaoksesta, mutta samalla se tappaa hänet. Fang ei koskaan hyväksyisi sitä. Sekuuttorit saapuvat paikalle ja onnistuvat luomaan harhautuksen, jonka avulla he saivat klaviksen. Fang ei kuitenkaan aio luovuttaa vaan aikoo estää rituaalin. Rituaalin voi tehdä ainoastaan maailman viimeisenä päivänä, joten aikaa on. Lightning saa myös itselleen syyn estää Sielulaulu: jos se suoritetaan, hän menettää kaiken toivon saada Serah takaisin. Lightning lupaa tavata Fangin viimeisenä päivänä.


title: Lightning Returns: Final Fantasy XIII

text: Viidennessä tehtävässä Lightning joutuu auttamaan vanhaa liittolaistaan Sazh Katzroyta herättäämään tämän poika Dajh, joka on maannut koomassa siitä asti, kun Kaaos pääsi valloilleen. Lightning onnistuu ja pelastaa Sazhin ja Dajhin sielut.


title: Lightning Returns: Final Fantasy XIII

text: Näiden tehtävien aikana Lightning myös joutuu yksityisiin keskusteluihin Luminan kanssa. Näissä hänelle selviää yksityiskohtia liittyen Bhunivelzeen ja Serahiin. Bhunivelze lupasi herättää Serahin henkiin, jos Lightning suorittaa tehtävänsä oikein, mutta Lumina väittää ettei niin tule tapahtumaan monestakin syystä. Ensinnäkin Bhunivelze ei pysty näkemään ihmisten sydämiin ja sieluihin, koska ne ovat luotu Kaaoksesta. Bhunivelze anta Lightningille pari tilaisuutta nähdä Serah, mutta Lightning alka huomata, ettei tämä Serah ole aito. Kaaos on voimaa, jota Bhunivelze ei pysty näkemään, ja juuri siksi hän ei myöskään kykene estämään maailman tuhoa. Lightning vannoo, että jos Bhunivelze valehteli hänelle, hän tuhoaa tämän. Lightning saa myös tietää näissä keskusteluissa Cid Rainesilta Sielulaulun todellisen luonteen: laulu ei pelasta kuolleiden sieluja vaan tuhoaa ne lopullisesti. Ja jos näin käy, kukaan uudessa maailmassa ei enää muista heidän olemassaoloaan. Juuri tätä Bhunivelze haluaa. Raines myös paljastaa, että Vanillella on kyky johdattaa kuolleet uuteen maailmaan, jossa he voivat syntyä uudestaan. Mutta Sääty on pimittänyt häneltä tämän tiedon, koska sielujen pelastaminen siten ei ole Bhunivelzen tahto.


title: Lightning Returns: Final Fantasy XIII

text: Viimeisenä päivänä Lightningille selviää totuus myös Hopesta. Hope katosi maailmasta 169 vuotta sitten, eikä kukaan tiedä mitä hänelle tapahtui. Tosiasiassa Bhunivelze otti Hopen ja muokkasi tästä itselleen aluksen voidakseen ymmärtää paremmin ihmisiä ja samalla valvoa Lightningin tekemisiä. Hopen sielu sentään pystyi puhumaan Lightningin kanssa vielä kerran, ja hän rohkaisee tätä pysäyttämään Vanille, väittäen että jos Vanille tietää totuuden, hän tekee oikean valinnan.


title: Lightning Returns: Final Fantasy XIII

text: Lightning saapuu Luxerionin katedraaliin tarkoituksena estää sielulaulu. Lumina paljastaa hänelle koko totuuden Sielulaulusta. Kuolleet sielut säilyvät hengissä Kaaoksessa elävien muistojen voiman avulla. Näin niillä on identiteetti, joka pitää heidät elossa. Tämä toimii myös toiseen suuntaan, eli jos kuolleen sielu tuhoutuu, elävien muistot heistä tuhoutuvat myös. Jos näin tapahtuu, Lightningin muistot Serahista häviävät eikä Serah voi palata enää koskaan. Katedraalin sisällä Noel tulee hänen tielleen. Noel ihmettelee, että miksi Lightning vastustaa Bhunivelzeä, mutta tajuaa syyn nopeasti: pelastaakseen Serahin. Noel antaa Lightningille tilaisuuden päästä Jumalan Pyhättöön, jossa Sielulaulu suoritetaan. Matkalla hän törmää Fangiin. Lightning paljastaa Fangille totuuden Sielulaulusta ja yhdessä he pysäyttävät Vanillen vakuuttamalla tälle, että kuolleet puhuvat hänelle toivossa syntyä uudelleen, koska epätoivoiset sielut olisivat vaiti. Vanille ymmärtää tämän ja keskeyttää rituaalin ja aikoo ohjata sielut uuteen maailmaan. Mutta Sääty ei tätä hyväksy ja he pakottavat Vanillen suorittamaan rituaali loppuun. Juuri silloin Snow rysähtää paikalle ja tuhoaa Pyhän Klaviksen Fangin keihään avulla, pysäyttäen laulun. Kun tämä on tehty Vanille ja Fang yhdessä ohjaavat sielut kohti uutta maailmaa. Samalla Lumina ja Yeul ilmestyvät Lightningille ja paljastavat hänelle totuuden Luminasta ja Serahista. Lightning loi Luminan tietämättään ja kun Lightning heräsi kristallista Bhunivelze leikkasi Serahin pois hänen sydämestään. Lumina otti Serahin sielun ja piti sen turvassa ja nyt hän antoi sen Lightningille takaisin.


title: Lightning Returns: Final Fantasy XIII

text: Silloin Bhunivelze heräsi. Käyttäen Hopen ruumista hän otti Snown, Vanillen,Fangin ja Noelin sielut itseensä ja kehotti Lightningia tulla tapaamaan tätä siellä, missä hän luo uutta maailmaa. Lightning seuraa Bhunivelzeä, jossa Lightning tajuaa Bhunivelzen suuren suunnitelman hänen varalleen. Pelastajana oleminen oli vasta ensiaskel suuremmassa suunnitelmassa. Bhunivelze suunnitteli Lightningista uutta kuoleman jumalatarta korvaamaan edesmennyt Etro. Uusi maailma tarvitsee uuden jumalattaren, joka voi palauttaa elämän ja kuoleman kierron, aivan kuten Etrokin teki. Lightning kyllä oli valmis olemaan kuoleman jumalatar, muttei niin kuin Bhunivelze halusi, vaan hän olisi jumalatar joka tappaa hänet.


title: Lightning Returns: Final Fantasy XIII

text: Bhunivelze julistaa, että hänen uusi uljas maailmansa on nyt tuhottava, koska Lightning esti Vanillea laulamasta Sielulaulua. Syy, miksi Bhunivelze halusi Sielulaulun suoritettavan oli koska hän ei kykene näkemään sieluja ja sitä kautta hän uskoo ihmistunteiden ja muistojen olevan epäpuhtauksia, joista on päästävä eroon. Lightning tietää, ettei ilman tunteita elävät ihmset ole ihmisiä vaan nukkeja, joita Bhunivelze voi hallita miten haluaa. Bhunivelze päästää irti Hopen ruumiista ja tuhoaa sen samalla vastaen Lightningin kysymykseen siitä, missä Hopen sielu on: hän ei tiedä. Lightning nostaa aseensa Bhunivelzeä vastaan ja tämä kutsuu jumalat Pulsen ja Lindzein rinnalleen aseeksi. Pitkän kamppailun jälkeen Lightning onnistuu kukistamaan Bhunivelzen ja julistaa, että uusi maailma kuuluu nyt ihmiskunnalle. Lightning vielä pelastaa Hopen sielun Bhunivelzen sisältä pistämällä tätä veitsellä, jonka hän sai Serahilta lahjaksi 21-vuotispäivänään. Hope pelastuu ja Lightning aikoo jäädä jälkeen kuoleman jumalattareksi varmistamaan, ettei Kaaos pääse uhkaamaan uutta maailmaa. Mutta Bhunivelzen luoma vale-Serah onnistuu vakuuttamaan Lightningin hyväksymään se osa itsessään, jota hän ei ikinä hyväksynyt: Luminan. Lumina oli itse asiassa Lightning silloin, kun hän hylkäsi oikean nimensä Claire Farronin. Lightning lopulta hyväksyy Luminan osaksi itseään ja Hopen avulla hän pääsee vapaaksi Kaaoksesta.


title: Lightning Returns: Final Fantasy XIII

text: Bhunivelze on vielä elossa. Lightning ja Hope käyvät yhdessä häntä vastaan eidolonit Odin ja Alexander rinnallaan. Lightning avunpyyntö menee perille ja heidän rinnalleen ilmestyvät kaikki heidän ystävänsä ja loput eidolonit: Snow, Shiva-sisaret Stiria ja Nix, Noel, Brynhildr, Vanille, Hecatoncheir, Fang ja Bahamut. He onnistuvat rikkomaan Bhunivelzen otteen maailman sieluista. Kaikki Nova Chrysaliasta pelastetut sielut ilmestyvät ja niiden seasta ilmaantuvat myös Sazh ja Dajh ja heidän perässään Serah ja Mog. Lightning ja Serah ovat jälleen yhdessä ja Lightning julistaa Bhunivelzelle, että hänet on kukistanut voima, jota hän ei koskaan ymmärtänyt: rakkaus. Kaikki sielut ja eidolonit yhtyvät ja Lightning käyttää niitä iskeäkseen viimeisen iskun Bhunivelzeen. Bhunivelze vajoaa Kaaoksen sekaan ja näennäisesti kuolee. Lightning ystävineen katsovat Bhunivelzen kristalloitunutta ruumista sanoen, etteivät he enää tarvitsee jumalaa. Kaaoksen keskeltä Caius varmentaa asiaa vielä, etteivät elävät tarvitse jumalaa mutta kuolleet tarvitsevat. Kaikki Yeulin inkarnaatiot julistavat ottavansa Etron paikan ja valvoa elämän ja kuoleman kiertoa Caiusin suojellessa heitä. Noel ei hyväksy tätä ja Caius kysyy häneltä olisiko hän valmis ottamaan Yeulin paikan. Noel vastaa myöntävästi ja nähdessään Noelin vakaumuksen Caius antaa Yeulin viimeisen inkarnaation lähteä tämän mukaan uuteen maailmaan samalla kun vanha maailma tuhoutuu lopullisesti synnyttäen uuden Näkymättömän maailman (Unseen Realm).


title: Lightning Returns: Final Fantasy XIII

text: Lightning ja ystävät jättävät hyvästit eidoloneilleen ja Mogille, koska he eivät enää kuulu uuteen maailmaan. Yhdessä he matkaavat uuteen maailmaan, joka muistuttaa meidän maailmaa. Vaikka he pääsevät perille, he silti erkanevat. Uudessa maailmassa Lightning on aloittanut elämänsä uudelleen ja hän aloittaa uuden, rauhallisen matkan ollakseen jälleen yhdessä ystäviensä kanssa.


title: Havoc and Bright Lights

text: Havoc and Bright Lights on kanadalaisen laulaja-lauluntekijä Alanis Morissetten kahdeksas albumi. Se julkaistiin vuonna 2012.


title: Havoc and Bright Lights

text: Albumi debytoi Suomen virallisen listan sijalla 15.


title: Paul-Marie Molin

text: Paul-Marie Molin (1. toukokuuta 1885 – 17. elokuuta 1967) oli ranskalainen roomalaiskatolinen piispa. Hänet vihittiin Afrikan lähetyssaarnaajien (Valkoisten Isien) papiksi 29. kesäkuuta 1911 ja nimitettiin Bamakon apostoliseksi vikaariksi sekä Garban titulaaripiispaksi 2. heinäkuuta 1938. Piispaksi vihkiminen seurasi 23. lokakuuta. Pääkonsekraattorina toimi Louis-Joseph Maurin, jota avustivat Marie-Joseph Cuaz ja Jean-Marie Bourchany. Molin erosi tehtävistään vikaarina 21. tammikuuta 1949. Hän osallistui Vatikaanin toiseen kirkolliskokoukseen.


title: Maastohiihdon maailmancup 2012–2013

text: Maastohiihdon maailmancup 2012–2013 oli historian 32. virallinen maailmancup-kausi. Se alkoi 24. marraskuuta 2012 Ruotsin Jällivaarassa ja päättyi 24. maaliskuuta 2012 Ruotsin Falunissa.


title: Maastohiihdon maailmancup 2012–2013

text: Lähde: FIS


title: Star Wars: The Clone Wars

text: Star Wars: The Clone Wars voi tarkoittaa seuraavia asioita:


title: Polizeiruf 110

text: Polizeiruf 110 on saksalainen rikossarja, jota on tuotettu vuodesta 1970 yhteensä yli 360 jaksoa. Sarjassa on "Rikospaikalla"-sarjan tapaan esiintynyt useita eri tutkijoita. Sarjassa on käsitelty monenlaisia eri rikoksia, kuten murhia ja raiskauksia.


title: Haruna

text: Haruna tarkoittaa seuraavia:


title: Ben Bruce

text: Ben Bruce (s. 31. lokakuuta 1988) on brittiläisen Asking Alexandria -yhtyeen kitaristi ja taustalaulaja.


title: Ben Bruce

text: Bruce syntyi Englannissa, mutta muutti kuusivuotiaana perheensä mukana Dubaihin. Siellä hän perusti vuonna 2006 ensimmäisen oman yhtyeensä, jossa hän toimi laulajana. Yhtye julkaisi yhden levyn, "The Irony of Your Perfectionin", ennen kuin Bruce muutti takaisin Englantiin ja kokosi samalla nimellä uuden kokoonpanon vuonna 2008. Danny Worsnopista tuli yhtyeen uusi laulaja. Asking Alexandria sai levytyssopimuksen ja esikoisalbumi "Stand Up and Scream" ilmestyi vuonna 2009.


title: Piikkikampelat

text: Piikkikampelat (Scophthalmidae) on kampelakaloihin kuuluva heimo. Heimon lajeja tavataan Atlantin pohjoisosista, Itämerestä, Välimerestä ja Mustastamerestä.


title: Piikkikampelat

text: Varhaisimmat piikkikampeloiden heimoon kuuluvien lajien fossiilit on ajoitettu mioseenikaudelle, Heimoon kuuluu 4 sukua ja 8 lajia. Lajeja ovat muun muassa pikkukampela ("Phrynorhombus norvegicus"), lehtikampela ("Scopthalmus aquosus"), mustanmerenkampela ("S. maeoticus"), piikkikampela ("S. maxima"), silokampela ("S. rhombus") ja kalliokampela ("Zeugopterus punctatus"). Ruumiinmuodoltaan ne ovat ovaalinmallisia ja litteitä kaloja. Suurin laji piikkikampela voi saavuttaa noin metrin pituuden. Heimon lajien silmät sijaitsevat vasemmalla kyljellä, suu on suuri ja alaleuka esiintyöntyvä.


title: ExCeL London

text: ExCeL London on Lontoossa, Englannissa sijaitseva messu- ja näyttelykeskus, keskus avattiin marraskuussa 2000 ja sitä on remontoitu vuonna 2010. Kesäolympialaisissa 2012 ExCeLissä järjestettiin pöytätenniksen, nyrkkeilyn, taekwondon, painonnoston, miekkailun, painin ja judon kilpailuja. Vuonna 2009 ExCeLissä järjestettiin G20-maiden huippukokous. Siellä pidettiin myös vuoden 2015 "Minecraft"-yhteisön kokoontuminen, eli Minecon.


title: Koiluoto

text: Koiluoto ( kyrill. Койлуото) on pieni, noin 2 hehtaarin kokoinen saari Suomenlahden Virolahdella. 200 metrin pituisen ja 110 metriä leveän saaren lävitse kulkee Suomen ja Venäjän raja.


title: Pöytätennis kesäolympialaisissa 1996 – miesten nelinpeli

text: Pöytätenniksen miesten nelinpeli Atlantan kesäolympialaisissa 1996 alkoi 23. heinäkuuta ja finaali pelattiin 30. heinäkuuta 1996. Olympiakultaa voittivat kiinalaiset Kong Linghui ja Liu Guoliang.


title: Doverin satama

text: Doverin satama (LOCODE:GB DVR) on pääasiassa henkilöliikenteeseen keskittyvä satama Englannin kanaalin rannalla Kentissä Yhdistyneessä kuningaskunnassa.


title: Doverin satama

text: Doverin satamasta on lauttayhteyksiä mm. Calais'n kaupunkiin Ranskaan. Satamaan pääsee autolla Canterburyn ja Folkestonen suunnista. Lisäksi Dover Prioryn rautatieasemalta on satamaan bussiyhteys.


title: Doverin satama

text: Vuonna 2017 Doverin satama oli maailman toiseksi vilkkain matkustajasatama.


title: Török

text: Török on muun muassa seuraavien henkilöiden sukunimi:


title: Oles Hontšar

text: Oles (Oleksandr) Terentijovitš Hontšar (, 3. huhtikuuta 1918 Pultavan seudun Suhan kylä – 14. heinäkuuta 1995 Kiova) oli ukrainalainen neuvostokirjailja.


title: Oles Hontšar

text: Oles Hontšar syntyi talonpoikaisperheeseen. Hän osallistui toiseen maailmansotaan ja valmistui Dnipropetrovskin yliopistosta vuonna 1946.


title: Oles Hontšar

text: Hontšarin trilogiaa "Praporonostsi" (”Lipunkantajat”, 1946–1948) pidettiin aikanaan yhtenä parhaista toista maailmansotaa kuvaavista neuvostoliittolaisista teoksista. Se sai Stalin-palkinnon vuosina 1948 ja 1949. Romaanit "Tavrija" (”Tauria”, 1952) ja "Perekop" (1957) kertovat Venäjän kansalaissodasta. Lenin-palkinnon saanut ”Paimenkello” ("Tronka", 1963) sekä romaanit "Sobor" (”Katedraali”, 1968), "Tsyklon" (”Matalapaine”, 1970), "Bereh ljubovi" (”Rakkauden ranta”, 1976) ja "Tvoja zorja" (”Sinun aamunkoittosi”, 1980) käsittelevät moraalis-eettisiä kysymyksiä.


title: Oles Hontšar

text: Hontšar toimi Ukrainan kirjailijaliiton puheenjohtajana vuosina 1959–1971, Neuvostoliiton korkeimman neuvoston edustajana vuosina 1962–1989 sekä Neuvostoliiton kansanedustajana vuodesta 1989. Hän oli myös Ukrainan kommunistisen puolueen keskuskomitean jäsen ja NKP:n keskuskomitean ehdokasjäsen. Vuonna 1978 kirjailijasta tuli Ukrainan tiedeakatemian akateemikko. Samana vuonna hän sai sosialistisen työn sankarin arvonimen ja vuonna 1982 Neuvostoliiton valtionpalkinnon.


title: Southeastern

text: London & South Eastern Railway Limited eli Southeastern on brittiläinen rautatieliikennealan yritys. Se vastaa pääosin Kaakkois-Lontoon paikallisliikenteestä sekä Kentin kaukojunayhteyksistä ja liikennöi myös osaa East Sussexin junavuoroista. Southeasternin omistaa Go-Ahead Groupin ja Keolis-yhtiön yhteisomistuksessa oleva Govia.


title: Southeastern

text: Southeasternin verkostoon kuuluu 179 asemaa. Yritys liikennöi viikolla päivittäin noin 2 000 junavuoroa, joita käyttää 570 000 matkustajaa.


title: Fjodor Glinka

text: Fjodor Nikolajevitš Glinka (, 19. kesäkuuta 1786 Smolenskin läänin Duhovštšinan kihlakunnan Sutokin kylä – 23. helmikuuta 1880 Tver) oli venäläinen runoilija.


title: Fjodor Glinka

text: Fjodor Glinka oli kirjailija Sergei Glinkan veli. Hän valmistui ensimmäisestä kadettikorpuksesta vuonna 1802 ja osallistui vuoden 1812 isänmaalliseen sotaan, jota hän kuvaa teoksessa "Pisma russkogo ofitsera" (”Venäläisen upseerin kirjeitä”, 1815–1816). Glinka kuului dekabristien salaseuroihin ja toimi Venäjän kirjallisuuden ystävien vapaan yhdistyksen puheenjohtajana vuosina 1818–1825. Vuoden 1825 dekabristikapinan jälkeen Glinka pidätettiin ja karkotettiin Petroskoihin, jossa hän työskenteli neuvonantajana Aunuksen läänihallinnossa. Työnsä ohella hän harrasti seudun maantiedettä, historiaa ja kansatiedettä. Glinka toi venäjän yleiskieleen käsitteen Karjala (ven. "Karelija") sekä kirjoitti paikalliseen aineistoon perustuvat runoelmat "Deva karelskih lesov" (”Karjalan metsien neito”, 1828) ja "Karelija" (1829–1830). A. J. Sjögrenin aloitteesta hän käänsi venäjäksi ensimmäiset karjalaiset kansanrunot.


title: Fjodor Glinka

text: Vuodesta 1830 lähtien Glinka työskenteli Tverissä ja vuodesta 1832 Orjolissa saaden todellisen valtioneuvoksen arvon. Hän erosi valtion palveluksesta vuonna 1834. Myöhemmin hän asui Pietarissa, Moskovassa ja vuodesta 1862 Tverissä harrastaen arkeologiaa, runoutta ja muistelmien kirjoittamista. Glinkan runot "Troika" (”Troikka”, 1824) ja "Uznik" (”Vanki”, 1831) tunnetaan lauluina. Hänen myöhäislyriikassaan on uskonnollisia ja mystisiä teemoja.


title: Vladimir Giljarovski

text: Vladimir Aleksejevitš Giljarovski (; 8. joulukuuta 1853 Vologdan kuvernementti – 1. lokakuuta 1935 Moskova) oli venäläinen sanomalehtimies ja kirjailija.


title: Vladimir Giljarovski

text: Vladimir Giljarovski syntyi metsätilan hoitajan apulaisen perheeseen. Hänen äitinsä oli Zaporižžjan kasakoiden jälkeläinen. 1860-luvulla perhe muutti Vologdaan, jossa poika kävi kimnaasia. Kaupunkiin poliittisista syistä karkotetut sivistyneistön edustajat vaikuttivat hänen maailmankuvansa muotoutumiseen.


title: Vladimir Giljarovski

text: Vuosina 1871–1881 Giljarovski kierteli eri puolilla Venäjää kokeillen monia erilaisia ammatteja. Vuonna 1881 Giljarovski asettui Moskovaan, jossa hän työskenteli lehtimiehenä. Hän laati reportaaseja yleisöä kuohuttaneista tapahtumista sekä osallistui aikansa teatteri- ja kirjallisuuselämään.


title: Vladimir Giljarovski

text: 1870-luvulla Giljarovski alkoi kirjoittaa kansanelämästä kertovia runoja ja runoelmia, joita julkaistiin myöhemmin erillisinä kokoelmina. Moskovan köyhälistöä kuvaava kertomuskokoelma "Truštšobnyje ljudi" (”Hökkelien ihmiset”, 1887) joutui sensuurin takavarikoimaksi. 1920–1930-luvulla Giljarovski tuli tunnetuksi vallankumousta edeltäneen Moskovan kuvaajana. Hänen tärkeimmät teoksensa ovat kaupungin arkielämästä kertova kuvauskokelma ”Muistojen Moskova” ("Moskva i moskvitši", 1926) sekä omaelämäkerrallinen trilogia "Moi skitanija" (”Vaellukseni”, 1928), "Ljudi teatra" (”Teatteri-ihmisiä”, julkaistu 1941) ja "Moskva gazetnaja" (”Sanomalehtien Moskova”, julkaistu 1960). ”Giljai-sedästä” itsestään muodostui eräänlainen vanhan Moskovan elävä muistomerkki.


title: Syysvarpumittari

text: Syysvarpumittari ("Dysstroma citratum") on erittäin yleinen loppukesän ja syksyn mittariperhoslaji. Suomessa se on eräs yksilömäärältään runsaimmista mittariperhosista.


title: Syysvarpumittari

text:
Ulkonäöltään jonkin verran vaihteleva, ruskean ja harmaankirjava mittarilaji. Etusiiven poikkiviirut ovat mustia ja erottuvat hyvin. Siiven keskisarka vaihtelee väriltään valkeasta harmaaseen. Keskipilkku on musta ja melko pieni. Ulompi poikkiviiru mutkittelee voimakkaasti, kaartuu siiven keskiosassa ulospäin ja muodostaa melko terävän, kaksihaaraisen mutkan. Keskisaran molemmin puolin siipi on leveälti ruskea. Aivan siiven kärkiosa ja tyvi ovat harmaat. Takasiivet ovat vaalean ruskehtavat, ulkoreunastaan tummemmat. Siiven poikki kulkevassa kaarijuovassa on terävä, ulospäin suuntautuva mutka. Siipiväli 27–32 mm.
Syysvarpumittari muistuttaa paljon muita "Dysstroma"-suvun lajeja, erityisesti kesävarpumittaria ("Dysstroma truncatum"), josta sen erottaa helpoimmin myöhäisemmän lentoajan perusteella.


title: Syysvarpumittari

text: Syysvarpumittari on holarktinen laji, jonka levinneisyys kattaa Euroopan lisäksi Aasian keski- ja pohjoisosat Tiibetiin saakka. Lisäksi se esiintyy laajalti Pohjois-Amerikassa. Suomessa sitä tavataan koko maassa Inarin Lappia lukuun ottamatta. Perhoset aloittavat lentonsa heinäkuun lopulla ja lentoaika jatkuu lokakuulle asti. Huippu on elokuun keskivaiheilla.


title: Syysvarpumittari

text: Erittäin yleinen ja runsaslukuinen perhonen, joka kuuluu syksyn tavallisimpiin lajeihin. Sitä tavataan erilaisissa kulttuuriympäristöissä, mutta myös valoisissa metsissä sekä soiden ympäristöissä. Perhoset lentävät yöllä ja tulevat varsin hyvin sekä valolle että syötille. Ne myös käyvät etenkin maitohorsmien kukilla. Muna talvehtii.


title: Syysvarpumittari

text: Toukka elää pääasiassa mustikalla ("Vaccinium myrtillus") ja juolukalla ("Vaccinium uliginosum"), ainakin ulkomailla myös monilla muilla kasveilla.


title: Janne Ritamäki

text: Janne Ritamäki (s. 13. elokuuta 1986 Heinola) on suomalainen jääkiekkoilija, joka pelaa SM-liigajoukkue Mikkelin Jukureissa. Hän on pelipaikaltaan oikea laitahyökkääjä. Ritamäki pelaa useimmiten puurtajana alemmissa ketjuissa.


title: Janne Ritamäki

text: Ritamäki on Heinolan Kiekon kasvatti. Hän pelasi siellä ensimmäiset miesten pelinsä 18-vuotiaana kaudella 2004–2005 Suomi-sarjassa. Ritamäki voitti kauden päätteeksi hopeaa. Kaudeksi 2005–2006 hän siirtyi Pelicansin A-nuoriin. Ritamäki voitti siellä toisen kautensa 2006–2007 päätteeksi A-nuorten Suomenmestaruuden.


title: Janne Ritamäki

text: Huhtikuussa 2007 Ritamäki palasi try-outille HeKiin, joka oli vuotta aiemmin noussut Mestikseen. Hän sai heinäkuussa sopimuksen joukkueeseen. Ritamäen tulokaskausi toi 40 runkosarjaottelussa tehot 1+6=7. Hänen ensimmäinen Mestis-maalinsa syntyi 20. helmikuuta 2008 Jokipoikia vastaan.


title: Janne Ritamäki

text: Ritamäki pelasi vuonna 2011 Peliitat-nimeen palanneessa heinolalaisjoukkueessa kaikkiaan viisi kautta. Joukkue ajautui Mestiksen karsintasarjaan keväinä 2010 ja 2012, joista molempina Ritamäki oli neljällä osumallaan heinolalaisten paras maalintekijä, ensimmäisenä mainittuna keväänä Jani Keinäsen kanssa. Kaudella 2011–2012 hän oli yhdeksällä osumallaan Peliittojen kolmanneksi paras maalintekijä runkosarjassa.


title: Janne Ritamäki

text: Kesällä ja alkusyksyllä 2012 Ritamäki harjoitteli Pelicansin SM-liigajoukkueen kanssa. Hän pelasi joukkueessa Peliitoilta lainassa ensimmäisen SM-liigaottelunsa 15. syyskuuta 2012 kauden toisessa ottelussa vieraissa Saimaan Palloa vastaan. Ritamäki sai siinä jääaikaa 9.58 minuuttia ja hän keräsi yhden kahden minuutin jäähyn kampituksesta. Liigauransa avausmaalin Ritamäki teki neljännessä SM-liigaottelussaan 27. syyskuuta 2012 Tapparaa vastaan. Hänen osumansa jäi Pelicansin 6–4-voittoon päättyneen ottelun ratkaisumaaliksi. Ritamäki keräsi ottelussa myös yhden syöttöpisteen. Kauden 2012–2013 mittaan hän vakiinnutti paikkansa Pelicansissa, jossa Ritamäki teki 45 runkosarjaottelussa tehot 4+3=7. Peliitoissa hän pelasi kauden aikana kolme ottelua. Maaliskuussa 2013 Ritamäki teki vuoden mittaisen jatkosopimuksen Pelicansin kanssa.